Avis juridique important

|

51995PC0149

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με τη θέσπιση πολυετούς κοινοτικού προγράμματος για την τόνωση της ανάπτυξης της ευρωπαϊκής βιομηχανίας περιεχομένου και την ενθάρρυνση της χρήσης του περιεχομένου των πολυμέσων στη νεοεμφανιζόμενη κοινωνία των πληροφοριών (INFO 2000) (υποβλήθηκε από την Επιτροπή)  /* COM/95/149 Τελικό - CNS 95/0156 */

Επίσημη Εφημερίδα αριθ. C 250 της 26/09/1995 σ. 0004

Πρόταση απόφασης του Συμβουλίου σχετικά με τη θέσπιση πολυετούς κοινοτικού προγράμματος  για την τόνωση της ανάπτυξης της ευρωπαϊκής βιομηχανίας περιεχομένου και την ενθάρρυνση της χρήσης  του περιεχομένου των πολυμέσων στη νεοεμφανιζόμενη κοινωνία των πληροφοριών (INFO 2000)(95/C   250/03)(Κείμενο που παρουσιάζει ενδιαφέρον για τον ΕΟΧ)COM(95) 149 τελικό - 95/0156(CNS) (Υποβλήθηκε από την Επιτροπή στις 30 Ιουνίου 1995)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130 παράγραφος 3, την πρόταση της Επιτροπής, τη γνώμη του Ευρωπαϊκού Κοινοβουλίου, τη γνώμη της Οικονομικής και Κοινωνικής Επιτροπής, Εκτιμώντας: ότι η ευρωπαϊκή βιομηχανία περιεχομένου των πληροφοριών μπορεί να συμβάλει ουσιαστικά στην τόνωση  της ανάπτυξης, στην ενδυνάμωση της ανταγωνιστικότητας και στην αύξηση της απασχόλησης στην Ευρώπη,  όπως αναφέρει το Λευκό Βιβλίο με τίτλο «Ανάπτυξη, ανταγωνιστικότητα, απασχόληση - Οι προκλήσεις και  η αντιμετώπισή τους για τη μετάβαση στον 21ο αιώνα»  (1) 7ότι το Ευρωπαϊκό Συμβούλιο των Βρυξελλών  αποφάσισε, στις 10-11 Δεκεμβρίου 1993, με βάση το Λευκό Βιβλίο, να εφαρμόσει σχέδιο δράσης που  περιλαμβάνει συγκεκριμένα μέτρα τόσο σε επίπεδο Ευρωπαϊκής Ένωσης όσο και σε επίπεδο κρατών μελών,  τα οποία αφορούν, ιδίως, τις υποδομές πληροφοριών και τις νέες εφαρμογές για τις οποίες απαιτείται  νέο περιεχόμενο 7ότι το Ευρωπαϊκό Συμβούλιο της Κέρκυρας στις 24-25 Ιουνίου 1994 έλαβε γνώση των  συστάσεων της ομάδας ανωτάτου επιπέδου για την κοινωνία των πληροφοριών, όπως αυτές παρουσιάστηκαν  στην έκθεση με τίτλο «Η Ευρώπη και η παγκόσμια κοινωνία των πληροφοριών»  (2) 7 ότι υπογράμμισε το  σημαντικό ρόλο που πρέπει να διαδραματίσουν η Κοινότητα και τα κράτη μέλη για να δημιουργήσουν την  κοινωνία των πληροφοριών, παρέχοντας πολιτική ώθηση, δημιουργώντας ένα σαφές και σταθερό ρυθμιστικό  και νομικό πλαίσιο, και δίδοντας το παράδειγμα στους τομείς που βρίσκονται υπό την αιγίδα τους  7ότι το πρόγραμμα δράσης της Επιτροπής με τίτλο «Η Ευρώπη και η κοινωνία των πληροφοριών: η  συνέχιση της πορείας - πρόγραμμα δράσης»  (3) αναγνωρίζει τη σημασία του περιεχομένου και αναφέρει  ότι η Επιτροπή θα υποβάλει προτάσεις για την τόνωση αφενός της δημιουργίας ευνοϊκών προϋποθέσεων,  ώστε να προσαρμόσουν οι πάροχοι περιεχομένου τις ικανότητες και τα προϊόντα τους στο νέο περιβάλλον  πολυμέσων, και αφετέρου της χρήσης των νέων υπηρεσιών πληροφοριών 7ότι το Συμβούλιο στις 28  Σεπτεμβρίου 1994  (4) υπογράμμισε την επείγουσα ανάγκη ενίσχυσης της διεθνούς ανταγωνιστικότητας  της ευρωπαϊκής βιομηχανίας περιεχομένου, λαμβάνοντας υπόψη την πολιτιστική ποικιλομορφία και την  επίδραση των προϊόντων αυτών στην κοινωνία 7ότι το Ευρωπαϊκό Συμβούλιο του Έσεν στις 9-10  Δεκεμβρίου 1994 υπογράμμισε τη σημασία του περιεχομένου για τη δημιουργία της κοινωνίας των  πληροφοριών 7ότι το ψήφισμα του Συμβουλίου σχετικά με τον πολιτισμό και τα πολυμέσα  (5) στις 3-4  Απριλίου 1995 υπογράμμισε αφενός τη σημασία των πολυμέσεων για τη διευκόλυνση της ανάπτυξης της  βιομηχανίας περιεχομένου και τη βελτίωση της πρόσβασης των πολιτών στην πολιτιστική κληρονομιά και  αφετέρου τον καταλυτικό ρόλο που μπορούν να διαδραματίσουν τα κράτη μέλη και η Ευρωπαϊκή Ένωση στη  δημιουργία, την παραγωγή και τη διανομή υψηλής ποιότητας πολιτιστικών προγραμμάτων πολυμέσεων 7ότι  οι τρεις μακροπρόθεσμοι στρατηγικοί στόχοι της πολιτικής της Ευρωπαϊκής Ένωσης για το περιεχόμενο  των πληροφοριών θα πρέπει να είναι η διευκόλυνση της ανάπτυξης της ευρωπαϊκής βιομηχανίας  περιεχομένου των πληροφοριών, η βελτιστοποίηση της συμβολής των νέων υπηρεσιών πληροφόρησης στην  ανάπτυξη, την ανταγωνιστικότητα και την απασχόληση στην Ευρώπη, καθώς και η μεγιστοποίηση της  συμβολής των προηγμένων υπηρεσιών πληροφόρησης στην επαγγελματική, κοινωνική και πολιτισμική  ανάπτυξη των ευρωπαίων πολιτών 7ότι υπάρχουν πολλοί φραγμοί στην ανάπτυξη ευρωπαϊκής βιομηχανίας  και αγοράς περιεχομένου των πολυμέσων, οι οποίοι εμποδίζουν τη μετάβαση προς την κοινωνία των  πληροφοριών 7ότι η Κοινότητα πρέπει να βασιστεί στην ισχυρή ανταγωνιστική θέση που κατέχει σε  ορισμένους τομείς περιεχομένου και ότι η θέση αυτή πρέπει να ενδυναμωθεί σε άλλους 7ότι θα πρέπει  να δοθεί ιδιαίτερη προσοχή στις ανάγκες των χρηστών υπηρεσιών πληροφόρησης και, ιδίως, στις  μικρομεσαίες επιχειρήσεις και όσους προέρχονται από τις λιγότερο ευνοημένες περιφέρειες της  Κοινότητας 7ότι θα πρέπει να ληφθούν μέτρα για την ενθάρρυνση της συμμετοχής των μικρομεσαίων  επιχειρήσεων (ΜΜΕ) στο πρόγραμμα αυτό 7ότι οι διαφορετικοί βαθμοί ανάπτυξης στα κράτη μέλη όσον  αφορά την παροχή και τη χρήση υπηρεσιών πληροφόρησης θα πρέπει να εξεταστούν ιδιαίτερα, λαμβάνοντας  υπόψη την εσωτερική συνοχή της Κοινότητας και τους κινδύνους που ενέχει μια κοινωνία των  πληροφοριών δύο ταχυτήτων 7ότι οι δράσεις πολιτικής που στοχεύουν στην ενδυνάμωση της θέσης της  ευρωπαϊκής βιομηχανίας περιεχομένου θα συμπληρώνουν άλλες δράσεις σχετικές με το περιεχόμενο των  πληροφοριών και, ειδικότερα, όσες σχετίζονται με τον οπτικοακουστικό τομέα  (1) 7ότι κάθε δράση  πολιτικής για το περιεχόμενο θα πρέπει να συμπληρώνει άλλες διεξαγόμενες εθνικές και κοινοτικές  πρωτοβουλίες, όπως σκιαγραφούνται, κυρίως, στο πρόγραμμα δράσης της Επιτροπής με τίτλο «Η Ευρώπη  και η κοινωνία των πληροφοριών: η συνέχιση της πορείας - πρόγραμμα δράσης», καθώς και ότι θα πρέπει  να εκτελείται σε συνέργεια με τις πολιτικές και τις πρωτοβουλίες της Επιτροπής σχετικά με την  εκπαίδευση  (2), την κατάρτιση  (3), την ΕΤΑ  (4) και τις ΜΜΕ  (5). ότι θα πρέπει να παρακολουθείται συνεχώς και συστηματικά η πρόοδος που επιτελείται βάσει του  προγράμματος αυτού με στόχο την προσαρμογή του, όπου απαιτείται, στις εξελίξεις που σημειώνονται  στην αγορά περιεχομένου των πολυμέσων 7 ότι η πρόοδος που επιτελείται στο πλαίσιο του προγράμματος  θα πρέπει να αποτελέσει, σε εύθετο χρόνο, αντικείμενο ανεξάρτητης αξιολόγησης, ώστε να παρασχεθούν  οι βασικές πληροφορίες που είναι απαραίτητες για τον καθορισμό των στόχων μελλοντικών δράσεων  πολιτικής σχετικά με το περιεχόμενο 7 ότι κατά τη λήξη του προγράμματος αυτού θα πρέπει να  συνταχθεί τελική αξιολόγηση των αποτελεσμάτων σε σύγκριση με τους στόχους που θέτει η απόφαση αυτή  7ότι οι δράσεις του προγράμματος αυτού δεν θα πρέπει να αντιβαίνουν σε καμία περίπτωση τους  κοινοτικούς κανόνες σχετικά με τον ανταγωνισμό 7ότι θα πρέπει, ενδεχομένως, να αναληφθούν δράσεις  συνεργασίας με διεθνείς οργανισμούς και τρίτες χώρες για την εφαρμογή του προγράμματος αυτού 7ότι  είναι αναγκαίο να οριστεί η διάρκεια του προγράμματος, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Θεσπίζεται πρόγραμμα με τους ακόλουθους στόχους: - τόνωση της ζήτησης και της χρήσης του περιεχομένου των πολυμέσων, - δημιουργία ευνοϊκών συνθηκών για την ανάπτυξη της ευρωπαϊκής βιομηχανίας περιεχομένου των  πολυμέσων, - συμβολή στην επαγγελματική, κοινωνική και πολιτιστική ανάπτυξη των ευρωπαίων πολιτών. Άρθρο 2 Για την επίτευξη των στόχων του άρθρου 1 θα πρέπει να αναληφθούν, υπο την καθοδήγηση της  Επιτροπής και σύμφωνα με τις γραμμές δράσης του παραρτήματος Ι και τις λεπτομέρειες εφαρμογής του  παραρτήματος ΙΙΙ, οι ακόλουθες δράσεις: - τόνωση της ζήτησης και βελτίωση της ενημέρωσης, - εκμετάλλευση των πληροφοριών του δημόσιου τομέα στην Ευρώπη, - κινητοποίηση του ευρωπαϊκού δυναμικού πολυμέσων, - δράσεις υποστήριξης. Άρθρο 3 Το πρόγραμμα θα καλύπτει την τετραετία από την 1η Ιανουαρίου 1996 έως τις 31 Δεκεμβρίου  1999. Άρθρο 4 1.  Η Επιτροπή είναι υπεύθυνη για την εφαρμογή του προγράμματος. 2.  Η διαδικασία που προβλέπεται στο άρθρο 5 θα αφορά: - το πρόγραμμα εργασίας, - την κατανομή των δαπανών του προϋπολογισμού, - το περιεχόμενο των προσκλήσεων για υποβολή προτάσεων, - τα μέτρα για την αξιολόγηση του προγράμματος, - οποιαδήποτε παρέκκλιση από τους κανόνες του παραρτήματος ΙΙΙ, - τη συμμετοχή, σε οποιοδήποτε σχέδιο, νομικών φορέων από τρίτες χώρες και διεθνείς οργανισμούς. Άρθρο 5 1.  Η Επιτροπή επικουρείται από επιτροπή συμβουλευτικού χαρακτήρα που απαρτίζεται από  τους αντιπροσώπους των κρατών μελών και προεδρεύεται από τον αντιπρόσωπο της Επιτροπής. 2.  Ο αντιπρόσωπος της Επιτροπής υποβάλλει στην επιτροπή σχέδιο μέτρων που πρέπει να ληφθούν. Η  επιτροπή εκφέρει τη γνώμη της σχετικά με το σχέδιο αυτό εντός προθεσμίας που καθορίζει ο πρόεδρος  ανάλογα με τον επείγοντα χαρακτήρα του θέματος, προβαίνοντας, ενδεχομένως, σε ψηφοφορία. 3.  Η γνώμη καταχωρείται στα πρακτικά 7 εξάλλου, κάθε κράτος μέλος έχει δικαίωμα να ζητήσει να  καταχωρηθεί η θέση του στα πρακτικά. 4.  Η Επιτροπή λαμβάνει όσο το δυνατό περισσότερο υπόψη της τη γνώμη της επιτροπής. Ενημερώνει την  επιτροπή για τον τρόπο με τον οποίο λήφθηκε υπόψη η γνώμη της. Άρθρο 6 Στο μέσο του προγράμματος και, κατόπιν, κατά τη λήξη του, η Επιτροπή, μετά από εξέταση εκ  μέρους της επιτροπής του άρθρου 5, υποβάλει στο Ευρωπαϊκό Κοινοβούλιο, στο Συμβούλιο, στην  Οικονομική και Κοινωνική Επιτροπή και στην Επιτροπή των Περιφερειών έκθεση αξιολόγησης των  αποτελεσμάτων της εφαρμογής των γραμμών δράσεων που αναφέρονται στο άρθρο 2 7 η έκθεση αυτή  συντάσσεται από ανεξάρτητους εμπειρογνώμονες. Η Επιτροπή μπορεί, βάσει των αποτελεσμάτων αυτών, να  υποβάλει προτάσεις προσαρμογής των κατευθύνσεων του προγράμματος. Άρθρο 7 Στο πρόγραμμα αυτό μπορούν να συμμετάσχουν, χωρίς, κανονικά, χρηματοδοτική υποστήριξη της  Κοινότητας, νομικοί φορείς που έχουν την έδρα τους σε τρίτες χώρες, καθώς και διεθνείς οργανισμοί,  στις περιπτώσεις που η συμμετοχή αυτή συμβάλλει αποτελεσματικά στην εφαρμογή του προγράμματος, και  λαμβάνοντας υπόψη την αρχή του αμοιβαίου οφέλους. Άρθρο 8 Η παρούσα απόφαση απευθύνεται στα κράτη μέλη. (1)  «Ανάπτυξη, ανταγωνιστικότητα, απασχόληση - Οι προκλήσεις και η  αντιμετώπισή τους για τη μετάβαση στον 21ο αιώνα», COM(93) 700 τελικό της 5ης Δεκεμβρίου 1993,  κεφάλαιο 5  Α «Η κοινωνία των πληροφοριών».  (2)  «Η Ευρώπη και η παγκόσμια κοινωνία των πληροφοριών -  Συστάσεις προς το Ευρωπαϊκό Συμβούλιο»,  Βρυξέλλες, 26  Μαΐου 1994.  (3)  COM(94) 347 τελικό της 19ης Ιουλίου 1994, «Η Ευρώπη και η κοινωνία των πληροφοριών: η συνέχιση  της πορείας - πρόγραμμα δράσης».  (4)  Συμπεράσματα της 1787ης συνεδρίασης του Συμβουλίου 9561/94 (Press 197) της 28ης Σεπτεμβρίου  1994.  (5)  Σύνοδος του συμβουλίου οπτικοακουστικών θεμάτων/πολιτισμού 1841, 3-4 Απριλίου 1995, έγγραφο  6072/95 του Συμβουλίου της 24ης Μαρτίου 1995.  (1)  Απόφαση 93/424/ΕΟΚ του Συμβουλίου της 22ας Ιουλίου 1993 σχετικά με τη θέσπιση σχεδίου δράσης  για την εισαγωγή προηγμένων τηλεοπτικών υπηρεσιών στην Ευρώπη (ΕΕ αριθ. L 196 της 5. 8. 1993, σ.  48), COM(94) 523 της 8ης Φεβρουαρίου 1995 με τίτλο «Οπτικοακουστική πολιτική. Δημιουργία  περιβάλλοντος ευνοϊκού για την ανάπτυξη των επιχειρήσεων της ευρωπαϊκής βιομηχανίας προγραμμάτων  (MEDIA ΙΙ, 1996-2000)» 7 οδηγία 89/552/ΕΟΚ του Συμβουλίου της 3ης Οκτωβρίου 1989 για το συντονισμό  ορισμένων νομοθετικών, κανονιστικών και διοικητικών διατάξεων των κρατών μελών σχετικά με την  άσκηση τηλεοπτικών δραστηριοτήτων (ΕΕ αριθ. L 298 της 17. 10. 1989, σ. 23).  (2)  COM(93) 708 τελικό της 3ης Φεβρουαρίου 1994.  (3) Απόφαση 94/819/ΕΚ του Συμβουλίου της 6ης Δεκεμβρίου 1994 για τη θέσπιση προγράμματος δράσης  σχετικά με την εφαρμογή πολιτικής της Ευρωπαϊκής Κοινότητας για την επαγγελματικη κατάρτιση (ΕΕ  αριθ. L 340 της 29. 12. 1994, σ.  8).  (4)  Απόφαση αριθ. 1110/94/ΕΚ του Ευρωπαϊκού Κοινοβουλίου και του Συμβουλίου της 26ης Απριλίου 1994  περί του τέταρτου προγράμματος-πλαισίου επί των δράσεων της Ευρωπαϊκής Κοινότητας στον τομέα της  έρευνας και τεχνολογικής ανάπτυξης και επίδειξης (1994-1998) (ΕΕ αριθ. L 126 της 18. 5. 1994, σ.  1).  (5)  COM(94) 207 τελικό της 3ης Ιουνίου 1994.   ΠΑΡΑΡΤΗΜΑ I ΓΡΑΜΜΕΣ ΔΡΑΣΕΙΣ ΤΟΥ INFO 2000 Γραμμή δράσης 1 - Τόνωση της ζήτησης και  βελτίωση της ενημέρωσηςΗ έλλειψη ενημέρωσης σχετικά με το δυναμικό των νέων προϊόντων και  υπηρεσιών πληροφόρησης με βάση τα πολυμέσα αποτελεί σημαντικό παράγοντα περιορισμού της ζήτησης. Η  γραμμή δράσης 1 συμβάλλει στην ανόρθωση της κατάστασης αυτής, προσδίδοντας ευρωπαϊκή διάσταση στην  ενημέρωση και τις δραστηριότητες των ομάδων χρηστών που διεξάγονται σε εθνικό ή περιφερειακό  επίπεδο. Ιδιαίτερη προσοχή θα δοθεί στο να ευνοηθεί η αύξηση της ζήτησης στις λιγότερο ευνοημένες  και περιφερειακές περιοχές της Ευρωπαϊκής Ένωσης. 1.1. Δημιουργία νέων αγορών με τη βελτίωση της ενημέρωσης, σε ευρωπαϊκό επίπεδο, ειδικών ομάδων  χρηστώνΣτο πλαίσιο του προγράμματος Impact δημιουργήθηκε στα κράτη μέλη ένα δίκτυο φορέων αρμόδιων  για τη διεξαγωγή εκστρατειών ενημέρωσης και πληροφόρησης σχετικά με τις νέες υπηρεσίες πληροφοριών.  Ο ρόλος αυτός έχει αναληφθεί, στα κράτη μέλη, από διάφορους φορείς όπως εμπορικά επιμελητήρια,  επαγγελματικές οργανώσεις ή δημόσιες αρχές. Οι φορείς αυτοί, συνεργαζόμενοι στο πλαίσιο ευρωπαϊκού  δικτύου, προσδίδουν ευρωπαϊκή διάσταση στις δραστηριότητές τους. Το INFO 2000 θα συνεχίσει και θα διευρύνει την επιτυχημένη αυτή προσπάθεια. Η συμμετοχή της  Κοινότητας στο δίκτυο θα λειτουργήσει ως καταλύτης, θα συντονίσει και θα προσθέσει αξία στις  μεμονωμένες δραστηριότητες, εντάσσοντας αυτές σε ένα σαφές ευρωπαϊκό πλαίσιο. Η Επιτροπή, εκτός από  τη χορήγηση χρηματοδοτικής υποστήριξης για συγκεκριμένες δραστηριότητες με ευρωπαϊκή διάσταση, θα  ενθαρρύνει την ανταλλαγή τεχνογνωσίας και εμπειρίας, τη χρήση κοινών εγκαταστάσεων επικοινωνιών και  πληροφοριών, καθώς και τη συνεργασία μεταξύ των διαφόρων φορέων που συμμετέχουν σε κοινά σχέδια. Οι φορείς του δικτύου θα εκτελούν τις ακόλουθες εργασίες: - παροχή πρόσβασης σε συλλογές και καταλόγους πληροφοριών σε ολόκληρη την Ευρωπαϊκή Ένωση, - επίδειξη και διευκόλυνση της πρόσβασης στις ευρωπαϊκές λεωφόρους των πληροφοριών, - παροχή συμβουλών στους χρήστες σχετικά με τις πηγές που θα μπορούσαν να καλύψουν τις ανάγκες τους  σε περιεχόμενο των πληροφοριών, τόσο σε εθνικό όσο και σε διεθνές επίπεδο, - διοργάνωση συντονισμένων ευρωπαϊκών εκότρατειών ενημέρωσης σε εθνικό ή περιφερειακό επίπεδο, - τόνωση της κατάρτισης των χρηστών. Κύριες ομάδες χρηστών στις οποίες απευθύνονται οι δράσεις είναι οι μικρομεσαίες επιχειρήσεις και οι  βιβλιοθήκες. Η επιλογή ειδικών ομάδων θα γίνεται από τους εθνικούς και περιφερειακούς φορείς, λόγω  της εγγύτητάς τους με τους ενδιαφερόμενους. Μετά από πρόσκληση για υποβολή προτάσεων θα επιλεγούν 30-50 φορείς για συμμετοχή στο δίκτυο. Στα  κριτήρια επιλογής θα περιλαμβάνεται η γνώση της τοπικής αγοράς πληροφοριών, οι σχέσεις με τις  ομάδες στις οποίες απευθύνεται η δράση και η ετοιμότητα συνεργασίας σε ευρωπαϊκό δίκτυο.  Ενθαρρύνεται η ανάληψη δράσεων που αποσκοπούν στην τόνωση του ενδιαφέροντος των γυναικών για τις  νέες υπηρεσίες πληροφοριών. Το δίκτυο θα συνεργάζεται με άλλους σχετικούς εθνικούς φορείς. Θα συνδέεται στενά με άλλους,  υποστηριζόμενους από την Ευρωπαϊκή Ένωση, φορείς και δίκτυα που έχουν συμπληρωματική αποστολή, όπως  η υπηρεσία του σχεδίου για την κοινωνία των πληροφοριών (Ispo - Information Society Project  Office), τα ευρωπαϊκά κέντρα πληροφόρησης (EIC - European Information Centres), το δίκτυο  συνεργασίας των επιχειρήσεων (BC-NET - Business Co-operation Network), τα κέντρα αναδιανομής Value,  καθώς και ο φορέας για την εκπαιδευτική συνεργασία πανεπιστημίων και επιχειρήσεων (UETP -  University Enterprise Training Partnerships). Κατά την πρόσκληση για την υποβολή προτάσεων είναι  δυνατό να επιλεγούν φορείς από τα δίκτυα αυτά. Θα καταβληθούν προσπάθειες για να αποφευχθούν τα  παράλληλα ή αλληλοεπικαλυπτόμενα δίκτυα. Θα επιδιώκεται η συνέργεια και η δημιουργία δευτερογενών  επιδράσεων με άλλες δραστηριότητες ενημέρωσης που διεξάγονται με βάση το τέταρτο πρόγραμμα-πλαίσιο,  όπως οι προηγμένες τεχνολογίες και υπηρεσίες επικοινωνιών (Advanced Communication Technologies and  Services) και τα προγράμματα εφαρμογών τηλεπληροφορικής. 1.2. Ενθάρρυνση των πανευρωπαϊκών ομάδων χρηστώνΗ ύπαρξη έντονης ζήτησης έχει μεγάλη σημασία για  την ανάπτυξη υγιούς αγοράς προηγμένων προϊόντων και υπηρεσιών πληροφόρησης όπως τα πολυμέσα. Η  διαδικασία μετάβασης μπορεί να διευκολυνθεί, λαμβανομένου υπόψη του γρήγορου ρυθμού με τον οποίο  σημειώνονται οι αλλαγές στην αγορά πληροφοριών, με τακτικό διάλογο μεταξύ παρόχων και χρηστών. Σε  γενικές γραμμές, η πλευρά της προσφοράς είναι, συχνά, καλύτερα οργανωμένη απ' ό,τι η πλευρά των  χρηστών τόσο σε εθνικό όσο και σε ευρωπαϊκό επίπεδο. Η πλευρά των χρηστών οργανώνεται ολοένα και  περισσότερο σε δύο από τους τρεις τομείς που συνθέτουν τη βιομηχανία των πολυμέσων - τεχνολογία των  πληροφοριών και τηλεπικοινωνίες - τόσο σε εθνικό όσο και σε ευρωπαϊκό επίπεδο. Στον τρίτο τομέα της βιομηχανίας των πολυμέσων - τη βιομηχανία του περιεχομένου - η πλευρά της  ζήτησης είναι λιγότερο οργανωμένη και κατακερματισμένη. Η σχέση μεταξύ των παρόχων περιεχομένου και  των χρηστών ήταν, κατά παράδοση, έμμεση, μέσω τρίτων. Ωστόσο, η κατάσταση αυτή μεταβάλλεται χάρη  στην επίδραση των νέων δικτύων επικοινωνιών. Η ανάγκη ανάπτυξης άμεσων σχέσεων μεταξύ παρόχων και  χρηστών γίνεται αισθητή, πλέον, και στον τομέα του περιεχομένου. Σε εθνικό επίπεδο, οι  επαγγελματικές οργανώσεις και οι φορείς του τομέα της βιομηχανίας αναλαμβάνουν σχετική δράση.  Πάντως, για να αναπτυχθεί με επιτυχία η ευρωπαϊκή αγορά περιεχομένου των πολυμέσων θα πρέπει να  σχηματιστούν ομάδες χρηστών και σε ευρωπαϊκό επίπεδο. Οι δράσεις που προβλέπονται στο πλαίσιο του INFO 2000 αποσκοπούν στο να τονώσουν τη διαδικασία  αυτή, παρέχοντας κίνητρα συνεργασίας και ανταλλαγής εμπειριών μεταξύ εθνικών ομάδων χρηστών και  ενθαρρύνοντας, με τον τρόπο αυτό, τη συγκρότηση ευρωπαϊκών ομάδων. Θα πρέπει να ληφθούν ειδικά  μέτρα για να αντιμετωπιστούν καίρια προβλήματα των χρηστών, όπως, για παράδειγμα, η εξασφάλιση  ποιότητας και τα θέματα ευθύνης. Το δίκτυο των φορέων ενημέρωσης θα προβαίνει σε ανάλυση της  κατάστασης σε κάθε κράτος μέλος και θα διαδραματίσει καταλυτικό ρόλο στη δημιουργία πανευρωπαϊκών  ομάδων χρηστών. Γραμμή δράσης 2 - Εκμετάλλευση των πληροφοριών του δημόσιου τομέα στην ΕυρώπηΟι πληροφορίες του  δημόσιου τομέα στην Ευρώπη είναι ένας αφανής πόρος που απομένει να αξιοποιηθεί. Ο δημόσιος τομέας  συλλέγει και παράγει ιδιαίτερα μεγάλες ποσότητες πληροφοριών, πολλές από τις οποίες ενδιαφέρουν  τόσο τους ιδιώτες όσο και τις επιχειρήσεις και μπορούν να αποτελέσουν το αρχικό υλικό για υπηρεσίες  προστιθέμενης αξίας που θα παράγει ο ιδιωτικός τομέας της βιομηχανίας περιεχομένου. Οι υπηρεσίες  παροχής επίσημων στατιστικών σε περιφερειακό, εθνικό ή ευρωπαϊκό επίπεδο αποτελούν σχετικό  παράδειγμα. Στην υποστήριξη του εν λόγω ρόλου του δημόσιου τομέα και στην αξιοποίηση του δυναμικού του σε  ευρωπαϊκό επίπεδο αναμένεται να βοηθήσουν ιδιαίτερα τρεις δέσμες δράσεων: - χάραξη πολιτικών για την πρόσβαση και την εκμετάλλευση των πληροφοριών του δημόσιου τομέα, - σύνδεση των καταλόγων πληροφοριών του δημόσιου τομέα στην Ευρώπη, - αξιοποίηση των πόρων περιεχομένου του δημόσιου τομέα. Ιδιαίτερη προσοχή θα πρέπει να δοθεί στη βελτίωση της πρόσβασης από τις περιφερειακές περιοχές της  Ευρωπαϊκής Ένωσης. 2.1. Χάραξη πολιτικών για την πρόσβαση και την εκμετάλλευση των πληροφοριών του δημόσιου τομέα στην  ΕυρώπηΟι κανόνες πρόσβασης στις πληροφορίες του δημόσιου τομέα διαφέρουν σημαντικά από ένα κράτος  μέλος σε άλλο, ενώ, σε ορισμένες περιπτώσεις, δεν υπάρχουν καν. Καθώς προχωρεί η μετάβαση προς την  κοινωνία των πληροφοριών, η κατάσταση αυτή θα μπορούσε να εμποδίσει την πλήρη συμμετοχή των ιδιωτών  και των επιχειρήσεων από ολόκληρη την Ευρώπη και να αποτελέσει την αιτία άνισης κατανομής των  ευκαιριών. Συνεπώς, θα πρέπει να αναληφθούν, σε ευρωπαϊκό επίπεδο, πρωτοβουλίες για τη χάραξη  πολιτικών που να διευκολύνουν την πρόσβαση και την εκμετάλλευση των πληροφοριών του δημόσιου τομέα  και, ειδικότερα, των πόρων ευρωπαϊκού ενδιαφέροντος. Η Επιτροπή θα συντάξει, σε στενή συνεργασία με τα κράτη μέλη και τους φορείς της αγοράς, ένα  Πράσινο Βιβλίο στο οποίο θα αναλύεται η κατάσταση στα διάφορα κράτη μέλη, η σχετική θέση της  Ευρωπαϊκής Ένωσης σε παγκόσμιο επίπεδο, καθώς και οι διάφορες δυνατότητες για σύγκλιση των εθνικών  προσεγγίσεων. Για να τεθούν τα θεμέλια αυτού του Πράσινου Βιβλίου, θα αναληφθούν συγκριτικές των  εθνικών καταστάσεων μελέτες και θα ενθαρρυνθούν οι ανταλλαγές εθνικών εμπειριών. 2.2. Σύνδεση των καταλόγων πληροφοριών του δημόσιου τομέα στην ΕυρώπηΣε ορισμένα κράτη μέλη  αναλαμβάνονται πρακτικές πρωτοβουλίες για τη βελτίωση της πρόσβασης στις πληροφορίες του δημόσιου  τομέα. Στην ευρωπαϊκή κοινωνία των πληροφοριών πρέπει να εξασφαλιστεί ευκολότερη πρόσβαση σε  χρήσιμες πληροφορίες του δημόσιου τομέα σε όλους τους ευρωπαίους πολίτες και τις επιχειρήσεις που  ενδιαφέρονται. Η Επιτροπή θα υποστηρίξει τις πρωτοβουλίες για την παραγωγή, σε κοινό μορφότυπο, καταλόγων  πληροφοριών του δημόσιου τομέα στην Ευρώπη, έτσι ώστε να είναι δυνατή η διασύνδεσή τους και η  εύκολη πρόσβαση από οποιοδήποτε σημείο στην Ευρώπη. Θα υποστηριχθούν, μετά από πρόσκληση για υποβολή προτάσεων, πρότυπα σχέδια για την παραγωγή  καταλόγων πληροφοριών που έχουν τα παραπάνω χαρακτηριστικά. Τα πρότυπα αυτά σχέδια θα έχουν,  ενδεχομένως, ως αντικείμενο τη διεθνή διασύνδεση υφιστάμενων εθνικών ή περιφερειακών καταλόγων  πληροφοριών, καθώς και την παραγωγή νέων, στο πλαίσιο συνεργασίας. Θα ενθαρρυνθούν ιδιαίτερα τα  πρότυπα σχέδια που βασίζονται σε εταιρική συνεργασία μεταξύ του δημόσιου και ιδιωτικού τομέα και  εφαρμόζουν πολυγλωσσικές λύσεις. 2.3. Αξιοποίηση των πόρων περιεχομένου του δημόσιου τομέαΗ Ευρώπη έχει την τύχη να διαθέτει  πλούσια αποθέματα «συλλογών πληροφοριών» κάτω από τον έλεγχο του δημόσιου τομέα, όπως μουσεία,  βιβλιοθήκες, αποκλειστικά δικαιώματα εκμετάλλευσης και συστήματα καταχώρισης διπλωμάτων  ευρεσιτεχνίας, φορείς εκπαίδευσης και κατάρτισης, ιστορικά αρχεία, οικοδομήματα και βιομηχανικά  αντικείμενα. Αυτές οι «συλλογές πληροφοριών» πρέπει να αξιοποιηθούν εάν η Ευρώπη επιθυμεί να  εκμεταλλευθεί από εμπορική άποψη τα πολιτισμικά και περιουσιακά της στοιχεία και να  συνειδητοποιήσει τις δυνατότητες που προσφέρουν οι προηγμένες τεχνολογίες στις υπηρεσίες του  δημόσιου τομέα. Οι συλλογές αυτές αποτελούν καίριους παράγοντες ενίσχυσης της Ευρωπαϊκής Ένωσης στο  πλαίσιο της παγκόσμιας κοινωνίας των πληροφοριών. Το εμπορικό και στρατηγικό τους δυναμικό έχει ήδη  τονιστεί με μια σειρά συμφωνιών μεταβίβασης του ελέγχου ορισμένων από αυτά σε ιδιωτικές εταιρείες  που δεν είναι όλες ευρωπαϊκές. Οι περισσότερες από αυτές τις συλλογές πληροφοριών βρίσκονται, ακόμη, σε αναλογική μορφή, αλλά  ψηφιοποιούνται σε ολοένα και μεγαλύτερο βαθμό. Το πρόγραμμα INFO 2000 αποσκοπεί στο να καταστήσει  διαθέσιμες, για εκμετάλλευση από τον ιδιωτικό τομέα, αυτές τις ψηφιακές συλλογές. Η Επιτροπή θα υποστηρίξει, για το σκοπό αυτό, τη δημιουργία ευρωπαϊκών ευρετηρίων ψηφιακών συλλογών  πληροφοριών και θα τονώσει τη διασύνδεσή τους σε ολόκληρη την Ευρωπαϊκή Ένωση. Προβλέπεται ο  καθορισμός ενός κοινού πρότυπου μορφοτύπου τέτοιων ευρετηρίων, καθώς και η ολοκλήρωσή τους με  συστήματα εμπορικής εκμετάλλευσης δικαιωμάτων πνευματικής ιδιοκτησίας. Η υποστήριξη για τη  δημιουργία ευρετηρίων και την ολοκλήρωσή τους με συστήματα εμπορικής εκμετάλλευσης δικαιωμάτων  πνευματικής ιδιοκτησίας θα παρέχεται με βάση προσκλήσεις για υποβολή προτάσεων. Θα αναπτυχθούν,  βάσει μελετών και με τη βοήθεια ομάδων εργασίας απαρτιζομένων από τους ενδιαφερόμενους φορείς,  σχετικά πρότυπα και προδιαγραφές. Γραμμή δράσης 3 - Κινητοποίηση του ευρωπαϊκού δυναμικού πολυμέσωνΗ μετάβαση «από το χαρτί στην  οθόνη» τροποποιεί ταχύτατα και θεμελιακά τη δομή της βιομηχανίας περιεχομένου και τους ρόλους που  διαδραματίζουν οι διάφοροι σχετικοί φορείς. Η διεθνοποίηση και τα πολυμέσα είναι κύριοι συντελεστές  της μετάβασης αυτής. Το περιεχόμενο αυτό καθαυτό και οι νέοι τρόποι δημιουργίας, συσκευασίας,  διανομής και εμπορίας καθίστανται κινητήριες δυνάμεις των αλλαγών αυτών. Η αντιμετώπισή τους και η εκμετάλλευση των ευκαιριών που εμφανίζονται εμπίπτουν, κυρίως, στο πεδίο  δράσης των εν λόγω βιομηχανιών. Ωστόσο, με εξαίρεση λίγες μεγάλες εταιρείες που δραστηριοποιούνται  σε παγκόσμια κλίμακα, ο τομέας περιεχομένου στην Ευρώπη απαρτίζεται, σήμερα κυρίως, από  μικρομεσαίες επιχειρήσεις. Οι επιχειρήσεις αυτές αντιμετωπίζουν δυσκολίες με την ταχύτατα  αναπτυσσόμενη διεθνή αγορά πολυμέσων, καθώς και με την ταχύτητα με την οποία συντελούνται οι  αλλαγές. Επιπλέον, το αρχικό κόστος παραγωγής υψηλής ποιότητας τίτλων πολυμέσων είναι μεγάλο, ενώ η  ευρωπαϊκή αγορά είναι κατακερματισμένη λόγω πολιτισμικών και γλωσσικών φραγμών. Συνεπώς, είναι πολύ  δυσκολότερο να επιτευχθεί η κρίσιμη μάζα που είναι απαραίτητη για την απόσβεση των αρχικών  επενδύσεων. Οι ευρωπαίοι εκδότες πολυμέσων που συνήθιζαν, κατά παράδοση, να δραστηριοποιούνται σε εθνικό ή  περιφερειακό επίπεδο βρίσκονται, λοιπόν, σε μειονεκτική θέση σε σχέση με τους ανταγωνιστές τους από  τον υπόλοιπο κόσμο. Η εκμετάλλευση του δυναμικού της ενιαίας αγοράς θα έχει ζωτική σημασία για την  ανταγωνιστικότητα σε παγκόσμιο επίπεδο. Η παρούσα γραμμή δράσης αποσκοπεί στην αντιμετώπιση αυτών των συγκριτικών μειονεκτημάτων των  ευρωπαίων παραγωγών της νεοεμφανιζόμενης αγοράς πολυμέσων ως εξής: - διευκόλυνση της παραγωγής υψηλής ποιότητας ευρωπαϊκού περιεχομένου των πολυμέσων, - υποστήριξη πρακτικής προσέγγισης για την εμπορική εκμετάλλευση δικαιωμάτων πολυμέσων, - ανάπτυξη και ανταλλαγή των καλύτερων επιχειρηματικών πρακτικών. 3.1. Διευκόλυνση της παραγωγής υψηλής ποιότητας ευρωπαϊκού περιεχομένου των πολυμέσωνΗ παραγωγή  υψηλής ποιότητας ευρωπαϊκού περιεχομένου των πολυμέσων θα τονωθεί σε τρεις στρατηγικούς τομείς:  οικονομική αξιοποίηση της ευρωπαϊκής πολιτιστικής κληρονομιάς, παροχή υπηρεσιών προς τις ΜΜΕ και  γεωγραφική πληροφόρηση. Οι πρότυπες δράσεις που διεξήχθησαν στο πλαίσιο του προγράμματος Impact  στους τομείς αυτούς κατέδειξαν τα προβλήματα που σχετίζονται με μια πανευρωπαϊκή προσέγγιση και  έθεσαν τα θεμέλια για τη διεξαγωγή περαιτέρω δράσεων στο πλαίσιο του INFO 2000. Τα πολυγλωσσικά διαλογικά προϊόντα πολυμέσων μπορούν να βασιστούν στον πλούτο του διαθέσιμου  ευρωπαϊκού περιεχομένου, υπερβαίνοντας τους γλωσσικούς φραγμούς και άλλους περιορισμούς των εθνικών  και περιφερειακών αγορών. Εκτός από τα οικονομικά οφέλη, ενδέχεται η έντονη ευρωπαϊκή  επιχειρηματική δραστηριότητα στον τομέα αυτό να συμβάλει στη διαφύλαξη της πολιτιστικής ταυτότητας  και της γλωσσικής ποικιλομορφίας. Θα συντελέσει, επίσης, στην καλύτερη συνειδητοποίηση, από το  κοινό, της ευρωπαϊκής πολιτιστικής ποικιλομορφίας στα κράτη μέλη και τις περιφέρειες. Στους τομείς που προαναφέρθηκαν - ευρωπαϊκή πολιτιστική κληρονομιά, παροχή υπηρεσιών προς τις ΜΜΕ  και γεωγραφική πληροφόρηση - θα προκηρυχθούν προσκλήσεις για υποβολή προτάσεων, ώστε να παρασχεθεί  υποστήριξη στην αρχική και την προεμπορική φάση της ανάπτυξης πανευρωπαϊκού περιεχομένου των  πολυμέσων. Η παρεχόμενη υποστήριξη αναμένεται να βοηθήσει τις ενδιαφερόμενες εταιρείες να υπερβούν  τους ειδικούς φραγμούς σχετικά με την πολυγλωσσική και πολυπολιτισμική (επανα)χρησιμοποίηση του  περιεχομένου, και τη διεθνή συνεργασία. Αυτές οι αρχικές φάσεις αναμένεται να περιλαμβάνουν τον  καθορισμό των προϊόντων, τον προσδιορισμό των εταίρων, τη διαπραγμάτευση αμοιβαίας εκχώρησης  αδειών, το σχεδιασμό της συνεταιρικής διανομής κ.λπ. μέχρι και την παραγωγή ενός πρωτοτύπου. Θα υποστηριχθούν σχέδια που καταδεικνύουν τη σκοπιμότητα υιοθέτησης πανευρωπαϊκής, πολυγλωσσικής  και πολυπολιτισμικής προσέγγισης, περιέχουν το στοιχείο του επιχειρηματικού κινδύνου, επιδρούν  σημαντικά ως καταλύτες της αγοράς και προσελκύουν ουσιαστικά τους χρήστες. Μπορούν να δοθούν ειδικά  επιπλέον κίνητρα για να ενθαρρυνθεί η συμμετοχή ΜΜΕ και φορέων από τις λιγότερο ευνοημένες και  περιφερειακές περιοχές. Οι προσκλήσεις για υποβολή προτάσεων θα αποτελέσουν αντικείμενο στενού συντονισμού με τα κοινοτικά  προγράμματα Raphaλl και το ολοκληρωμένο πρόγραμμα υπέρ των ΜΜΕ και της βιοτεχνίας, καθώς και με τις  τομεακές δράσεις πολιτικής στους τομείς του εμπορίου, του τουρισμού και της κοινωνικής οικονομίας. 3.2. Εμπορική εκμετάλλευση δικαιωμάτων πνευματικής ιδιοκτησίας πολυμέσωνΗ διαχείριση των  δικαιωμάτων πνευματικής ιδιοκτησίας είναι, κατά παράδοση, οργανωμένη ανά τομέα (κείμενο, ήχος,  εικόνα, βίντεο κ.λπ.) και ανά χώρα. Με την είσοδο στην εποχή των πολυμέσων, η κατάσταση αυτή  αποτελεί ολοένα και μεγαλύτερο φραγμό στην ανάπτυξη των αγορών περιεχομένου των πολυμέσων, διότι ο  χρόνος και η προσπάθεια για τον προσδιορισμό και την αγορά των διαφόρων δικαιωμάτων αυξάνεται  κατακόρυφα, ανάλογα με τον αριθμό των ειδών δεδομένων και των χωρών όπου εδρεύουν οι κάτοχοι των  δικαιωμάτων αυτών. Οι μικρές εταιρείες και οι νεοεισερχόμενοι στην αγορά φορείς επιβαρύνονται  ιδιαίτερα από το ισχύον σύστημα σε περίπτωση που επιθυμούν να επαναχρησιμοποιήσουν το υπάρχον  υλικό. Η ανάπτυξη πανευρωπαϊκού περιεχομένου των πολυμέσων απαιτεί, συχνά, τροφοδότηση από διάφορα κράτη  μέλη. Συνεπώς, η δημιουργία αποτελεσματικών και αποδοτικών μηχανισμών για την εμπορική εκμετάλλευση  δικαιωμάτων πνευματικής ιδιοκτησίας πολυμέσων, σε ευρωπαϊκό επίπεδο, έχει ουσιαστική σημασία για  την ανάπτυξη της ευρωπαϊκής βιομηχανίας περιεχομένου των πολυμέσων. Θα προκηρυχθούν προσκλήσεις υποβολής προτάσεων για πρότυπα σχέδια που θέτουν τα θεμέλια  διασυνοριακής ηλεκτρονικής εμπορικής εκμετάλλευσης δικαιωμάτων πνευματικής ιδιοκτησίας πολυμέσων.  Επίσης, θα αρχίσει η διεξαγωγή μελετών για να καθοριστεί ο τρόπος με τον οποίο είναι δυνατό να  συνλειτουργήσουν διαφορετικά συστήματα εμπορικής εκμετάλλευσης δικαιωμάτων πνευματικής ιδιοκτησίας  πολυμέσων στην Ευρώπη. Για να παρασχεθεί βοήθεια στις ΜΜΕ, θα αναπτυχθούν πρακτικά εργαλεία για τις  καλύτερες πρακτικές αγοράς, εκμετάλλευσης και προστασίας δικαιωμάτων πολυμέσων. Οι δράσεις θα  βασιστούν στις σχετικές δραστηριότητες έρευνας και τεχνολογικής ανάπτυξης του τέταρτου  προγράμματος-πλαισίου. Οι δυσκολίες για την επίτευξη συναίνεσης δεν πρέπει να υποτιμώνται. Πάντως, μακροπρόθεσμα,  ενδέχεται να καταστεί αναγκαία η εναρμόνιση και ο εξορθολογισμός των νομικών απαιτήσεων. 3.3. Ανάπτυξη και ανταλλαγή των καλύτερων πρακτικώνΘα υποστηριχθούν δράσεις που αποσκοπούν στην  ανάπτυξη και την ανταλλαγή των καλύτερων επιχειρηματικών πρακτικών, σε ευρωπαϊκό επίπεδο, στη  βιομηχανία περιεχομένου των πολυμέσων. Στις δράσεις αυτές θα περιλαμβάνονται περιγραφές των  επιχειρηματικών διαδικασιών και προτύπων που σχετίζονται με τη βιομηχανία περιεχομένου, όπως οι  διαδικασίες για την αγορά πνευματικής ιδιοκτησίας, την αξιοποίηση και τη διαχείριση περιουσιακών  στοιχείων περιεχομένου, καθώς και ανταλλαγή εμπειριών με ομάδες καταναλωτών που θα συγκροτηθούν για  να δοκιμάζουν και να αξιολογούν προϊόντα και υπηρεσίες πολυμέσων. Οι δραστηριότητες αυτές θα εφαρμοστούν στην πράξη με συνδυασμό μελετών, εργαστηρίων, σεμιναρίων και  εκδόσεων. Προβλέπεται να συμμετέχουν ενεργά οι σχετικοί φορείς της ευρωπαϊκής βιομηχανίας  περιεχομένου. 4. Δράσεις υποστήριξηςΟι δράσεις υποστήριξης του προγράμματος αποσκοπούν στην ενίσχυση των  αποτελεσμάτων των κεντρικών δράσεων χάρη στην εξέταση ορισμένων οριζόντιων θεμάτων που αφορούν το  πρόγραμμα στο σύνολό του. 4.1. Παρακολούθηση και ανάλυση της αγοράς περιεχομένου των πολυμέσωνΘα διοργανώνονται τακτικά  συναντήσεις κύριων εμπειρογνωμόνων από τη βιομηχανία του περιεχομένου, τις ομάδες χρηστών και τα  κράτη μέλη, με σκοπό την παρακολούθηση, την ανάλυση και την εξέταση της επίδρασης των πολυμέσων στη  βιομηχανία του περιεχομένου και στους διάφορους τομείς της αλυσίδας προστιθέμενης αξίας των  πληροφοριών. Για τη διοργάνωση τέτοιων συναντήσεων θα χρησιμοποιούνται, στο μέτρο του δυνατού,  σύγχρονες εγκαταστάσεις πληροφόρησης και επικοινωνίας με βάση τα πολυμέσα. Η προέλευση όσων συμμετέχουν στις συνεδριάσεις θα αντικατοπτρίζει τους διάφορους τομείς της  δημιουργίας, της διανομής και της χρήσης περιεχομένου μέσα στην Ευρωπαϊκή Ένωση, λαμβανομένων υπόψη  των πολλών ρυθμιστικών πτυχών (π.χ. προστασία προσωπικών δεδομένων) που αφορούν το περιεχόμενο. Οι  συνεδριάσεις αυτές θα αποτελέσουν, συνεπώς, εστία διεξαγωγής συζητήσεων, ανταλλαγής εμπειριών και  συνεργασίας μεταξύ των διαφόρων τομέων της βιομηχανίας του περιεχομένου, μεταξύ αρμόδιων για τη  χάραξη πολιτικής σε ευρωπαϊκό και εθνικό επίπεδο, καθώς και μεταξύ της πλευράς της προσφοράς και  της ζήτησης της αγοράς περιεχομένου. Οι συζητήσεις θα εστιάζονται στα ακόλουθα: - μακροπρόθεσμα σενάρια, προσαρμογή τους όποτε το απαιτούν σημαντικές διεθνείς, εξελίξεις στις  αγορές, τις τεχνολογίες, τις βιομηχανίες και τις πολιτικές, - καίρια θέματα κοινού ενδιαφέροντος για τους φορείς της αγοράς που προέρχονται από διάφορους  τομείς και από διάφορα κράτη μέλη, όπως τα νομικά θέματα και η εξασφάλιση ποιότητας, - εμπόδια στην ανάπτυξη της αγοράς και συστάσεις στις βιομηχανίες, τις δημόσιες διοικήσεις και τους  χρήστες για τον τρόπο αντιμετώπισής τους, - εκτέλεση του INFO 2000, συστάσεις σχετικά με τους προσανατολισμούς και τις προτεραιότητες. Προβλέπεται η διεξαγωγή μελετών για την παρακολούθηση των αλλαγών που συντελούνται στις ευρωπαϊκές  και διεθνείς αγορές περιεχομένου, καθώς και η σύνταξη σε βάθος αναλύσεων καίριων θεμάτων. 4.2. Διάδοση της χρήσης προτύπων περιεχομένου των πολυμέσωνΗ θέσπιση προτύπων για τη διάρθρωση και  την παρουσίαση πληροφοριών, καθώς και προτύπων για την κωδικοποίηση του περιεχομένου,  περιλαμβανομένης της σχετικής ορολογίας, έχει μεγάλη σημασία για τη διευκόλυνση της ανταλλαγής  εγγράφων και εκδόσεων, καθώς και για την εκμετάλλευση, την πρόσβαση, τη συντήρηση και την  επαναχρησιμοποίηση που περιεχομένου. Πρόκειται να συνεχιστούν και να διευρυνθούν οι εργασίες που άρχισαν στον τομέα αυτό στο πλαίσιο του  προγράμματος Impact. Θα παρασχεθεί υποστήριξη σε δράσεις που βελτιώνουν την ενημέρωση και τονώνουν  τη χρήση των υφιστάμενων προτύπων περιεχομένου με τη διοργάνωση εργαστηρίων, τη δημιουργία  ηλεκτρονικών βημάτων (fora) και τη δημοσίευση εκθέσεων σε έντυπη και σε ηλεκτρονική μορφή. 4.3. Ενθάρρυνση της ανάπτυξης ικανοτήτων σε ευρωπαϊκό επίπεδοΓια να τονωθεί η ανάπτυξη ικανοτήτων  θα ενθαρρυνθούν οι αρμόδιες ευρωπαϊκές ενώσεις να λάβουν και να εφαρμόσουν μέτρα, ώστε να δοθούν  στους ευρωπαίους παρόχους περιεχομένου τα εφόδια που είναι απαραίτητα για την είσοδο στην εποχή των  πολυμέσων και της διαλειτουργικότητας. Οι προς υποστήριξη δράσεις θα βασίζονται, κανονικά, στα  ακόλουθα: - προσδιορισμό των πιο επειγουσών αναγκών κατάρτισης, - ανάπτυξη πρότυπων σειρών μαθημάτων για να δοκιμαστεί η αποτελεσματικότητα και η αποδοτικότητα των  προτεινόμενων δράσεων, - έναρξη των δραστηριοτήτων στους κατάλληλους τομείς της βιομηχανίας περιεχομένου, καθώς και στα  εκπαιδευτικά συστήματα και τα συστήματα κατάρτισης. Τα δύο πρώτα στάδια θα μπορούσαν να υποστηριχθούν στο πλαίσιο του INFO 2000. Το τρίτο στάδιο  εμπίπτει, ενδεχομένως, στο πεδίο προγραμμάτων όπως το Socrates και το Leonardo, για να επιτευχθούν  σημαντικές πολλαπλασιαστικές επιδράσεις. Προβλέπεται η διεξαγωγή εκτεταμένων διαβουλεύσεων με τη βιομηχανία του περιεχομένου, ώστε να  προσδιορίζονται επείγουσες ανάγκες και καίριοι τομείς δράσης. Οι εκπρόσωποι των πανεπιστημίων και  των ιδρυμάτων επαγγελματικής κατάρτισης θα συμμετέχουν στενά στις πρωτοβουλίες αυτές. Ο ρόλος που  θα διαδραματίζει η Κοινότητα θα συνίσταται, κυρίως, στην τόνωση, το συντονισμό και την ενεργοποίηση  της διαδικασίας αυτής. ΠΑΡΑΡΤΗΜΑ II ΕΝΔΕΙΚΤΙΚΗ ΚΑΤΑΝΟΜΗ ΤΩΝ ΔΑΠΑΝΩΝ >ΘΕΣΗ ΠΗΝΑΚΑ>Η κατανομή αυτή δεν  αποκλείει το γεγονός να αφορά ένα σχέδιο περισσότερες από μία δραστηριότητες. ΠΑΡΑΡΤΗΜΑ III ΤΑ ΜΕΣΑ ΕΦΑΡΜΟΓΗΣ ΤΟΥ INFO 2000 1. Η Επιτροπή θα εφαρμόσει το πρόγραμμα  σύμφωνα με το τεχνικό περιεχόμενο του παραρτήματος Ι. 2. Το πρόγραμμα θα εκτελεστεί με έμμεσες δράσεις και, όποτε είναι δυνατό, με κοινή δαπάνη. Η  χρηματοδοτική συμβολή της Κοινότητας για τα σχέδια κοινής δαπάνης δεν θα υπερβαίνει, κανονικά, το  50  % του κόστους του σχεδίου και θα μειώνεται όσο πλησιάζει το σχέδιο στο στάδιο της εμπορικής  αξιοποίησης. Θα δοθούν ειδικά επιπλέον κίνητρα για να ενθαρρυνθεί η συμμετοχή των ΜΜΕ και των  λιγότερο ευνοημένων περιφερειών. 3. Η επιλογή των σχεδίων κοινής δαπάνης θα γίνεται, κανονικά, με βάση τη συνήθη διαδικασία  προσκλήσεων για υποβολή προτάσεων που δημοσιεύονται στην Επίσημη Εφημερίδα των Ευρωπαϊκών  Κοινοτήτων. Το περιεχόμενο των προσκλήσεων για υποβολή προτάσεων θα καθορίζεται σε στενή συνεννόηση  με τους αρμόδιους εμπειρογνώμονες και σύμφωνα με τη διαδικασία του άρθρου 5 της απόφασης του  Συμβουλίου. Κύριο κριτήριο για την παροχή υποστήριξης σε σχέδια μέσω προσκλήσεων για υποβολή  προτάσεων θα είναι η δυνητική τους συμβολή στην επίτευξη των στόχων του προγράμματος. Οι  διαδικασίες εφαρμογής θα λαμβάνουν υπόψη τα συμφέροντα όλων των ειδών επιχειρηματικών φορέων της  αγοράς και θα διευκολύνουν τη συμμετοχή τους στο πρόγραμμα. 4. Η Επιτροπή ενδέχεται, επίσης, να εφαρμόσει μια μέθοδο χρηματοδότησης πιο εύκαμπτη απ' ό,τι οι  προσκλήσεις για υποβολή προτάσεων, ώστε να παράσχει κίνητρα αφενός για τη δημιουργία εταιρικών  σχέσεων με συμμετοχή, ιδίως, ΜΜΕ και οργανισμών από λιγότερο ευνοημένες περιφέρειες και αφετέρου  για άλλες διερευνητικές δραστηριότητες στους διάφορους τομείς της αγοράς περιεχομένου των  πολυμέσων. Η μέθοδος αυτή ενδέχεται να χρησιμοποιείται σε μόνιμη βάση. 5. Η Επιτροπή θα εξετάζει, σε εξαιρετικές περιπτώσεις, ειδικές προτάσεις σχεδίων που προβλέπουν  ιδιαίτερα υποσχόμενη και ουσιαστική ανάπτυξη αγοράς περιεχομένου των πολυμέσων, ιδιαίτερα καινοτόμο  προσέγγιση, πρωτοποριακή τεχνολογία ή μεθοδολογία, και τα οποία δεν μπορούν να υποβληθούν για  εξέταση στο πλαίσιο της κανονικής διαδικασίας της πρόσκλησης για υποβολή προτάσεων. Θα  εξακολουθήσει να επιδιώκεται η αποφυγή στρεβλώσεων της αγοράς. 6. Οι λεπτομερείς ρυθμίσεις για τις διαδικασίες των σημείων 4 και 5 θα εφαρμόζονται με τη  διαδικασία της συμβουλευτικής επιτροπής (τύπου Ι) και σύμφωνα με τους δημοσιονομικούς κανονισμούς  της Επιτροπής. Θα δημοσιεύονται στην Επίσημη Εφημερίδα των Ευρωπαϊκών Κοινοτήτων. 7. Τα σχέδια που θα χρηματοδοτεί πλήρως η Επιτροπή στο πλαίσιο συμβάσεων μελετών και παροχής  υπηρεσιών θα πραγματοποιούνται βάσει προσκλήσεων για υποβολή προσφορών σύμφωνα με τους  δημοσιονομικούς κανονισμούς της Επιτροπής. Η διαφάνεια θα επιτυγχάνεται με τη δημοσίευση του  προγράμματος εργασίας και τη διανομή του σε εμπορικές ενώσεις και άλλους ενδιαφερόμενους φορείς. 8. Η Επιτροπή θα αναλάβει, επίσης, για την εφαρμογή του προγράμματος, προπαρασκευαστικές και  συνοδευτικές δράσεις, καθώς και δράσεις υποστήριξης για την επίτευξη των γενικότερων στόχων του  προγράμματος και των ειδικών στόχων κάθε γραμμής δράσης. Πρόκειται για δραστηριότητες, όπως:  διεξαγωγή μελετών και προσφυγή σε συμβούλους για την υποστήριξη του προγράμματος, δράσεις  προπαρασκευαστικές μελλοντικών δραστηριοτήτων, μέτρα διευκόλυνσης της συμμετοχής στο πρόγραμμα και  της πρόσβασης στα αποτελέσματα που προκύπτουν από αυτό, δημοσιεύσεις και δραστηριότητες διάδοσης,  προώθησης και εκμετάλλευσης των αποτελεσμάτων, αναλύσεις ενδεχόμενων κοινωνικοοικονομικών  επιδράσεων του προγράμματος, καθώς και δραστηριότητες υποστήριξης, όπως η παρατήρηση και ανάλυση  της αγοράς περιεχομένου των πολυμέσων, η διάδοση της χρήσης των προτύπων περιεχομένου των  πολυμέσων, καθώς και η ενθάρρυνση της ανάπτυξης ικανοτήτων σε ευρωπαϊκό επίπεδο. 9. Η συμμετοχή στο πρόγραμμα αυτό των διεθνών οργανισμών μπορεί να χρηματοδοτηθεί, σε εξαιρετικές  περιπτώσεις, με τον ίδιο τρόπο που ισχύει για τους νομικούς φορείς που έχουν την έδρα τους στην  Κοινότητα.


Avis juridique important

|

52001PC0813

Πρόταση απόφασης του Συμβουλίου με την οποία εξουσιοδοτείται η Ιταλία να εφαρμόσει διαφοροποιημένο συντελεστή ειδικού φόρου κατανάλωσης σε καύσιμα κινητήρων που περιέχουν βιοντίζελ, συμφωνα με το άρθρο 8 παράγραφος 4 της οδηγίας 92/81/ΕΟΚ  /* COM/2001/0813 τελικό */

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ με την οποία εξουσιοδοτείται η Ιταλία να εφαρμόσει διαφοροποιημένο συντελεστή ειδικού φόρου κατανάλωσης σε καύσιμα κινητήρων που περιέχουν βιοντίζελ, σύμφωνα με το άρθρο 8, παράγραφος 4 της οδηγίας 92/81/ΕΟΚ(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗ1. Υποβολη της αίτησηςΜε επιστολή της 23ης Απριλίου 2001, οι ιταλικές αρχές ζήτησαν από την Επιτροπή παρέκκλιση για την εφαρμογή απαλλαγής από ειδικούς φόρους κατανάλωσης που επιβάλλονται στο βιοντίζελ και σε άλλα βιοκαύσιμα, σύμφωνα με το άρθρο 8, παράγραφος 4 της οδηγίας 92/81/ΕΟΚ [1].[1]  ΕΕ L 316 της 31.10.1992, σ. 12. Οδηγία, όπως τροποποιήθηκε τελευταία με την οδηγία 94/74/ΕΚ  (ΕΕ L 365 της 31.12.1994, σ. 46).Για να εξασφαλίσει τις σχετικές πληροφορίες που είναι αναγκαίες για την εξέταση της αίτησης, η Επιτροπή ζήτησε συμπληρωματικά στοιχεία με επιστολές της 16ης Μαΐου και 8ης Αυγούστου 2001, στις οποίες οι ιταλικές αρχές απάντησαν στις 17 Ιουλίου και 28 Σεπτεμβρίου 2001, αντίστοιχα. Στις 15 Οκτωβρίου 2001, πραγματοποιήθηκε συνεδρίαση μεταξύ αντιπροσώπων της Επιτροπής (ΓΔ COMP και TAXUD) και των ιταλικών αρχών. Τέλος, μια επιστολή των ιταλικών αρχών της 22ας Οκτωβρίου 2001 επέτρεψε στην Επιτροπή να ολοκληρώσει την εξέταση της αίτησης παρέκκλισης.1.1. ΠλαίσιοΣτο πλαίσιο πειραματικού έργου που καλύπτει την περίοδο από 1ης Ιουλίου 1998 έως 30 Ιουνίου 2001, η Ιταλία διενήργησε δοκιμές των συνθηκών χρησιμοποίησης του βιοντίζελ. Χορηγήθηκε απαλλαγή από τον ειδικό φόρο κατανάλωσης για ανώτατη ποσότητα 125 000 τόνων βιοντίζελ ετησίως. Οι συνθήκες εφαρμογής καθορίστηκαν με διάταγμα [2]. Όσον αφορά τις κρατικές ενισχύσεις που αποτελούσαν μέρος του συστήματος, η Επιτροπή αποφάσισε να μην προβάλει αντιρρήσεις [3].[2]  Διυπουργικό διάταγμα αριθ. 219 της 22ας Μαΐου 1998, το οποίο υποβλήθηκε προηγουμένως στη διαδικασία πληροφόρησης που προβλέπει η τροποποιηθείσα οδηγία 83/189/ΕΚ του Συμβουλίου της 28ης Ιουλίου 1983.[3]  Υπόθεση αριθ. 457/97, απόφαση ΓΓ (98) D/235 της 13.1.1998.Η ποσόστωση του βιοντίζελ που έγινε δεκτή για απαλλαγή από ειδικούς φόρους κατανάλωσης χορηγήθηκε σε εννέα επιχειρήσεις (εκ των οποίων επτά ιταλικές) κατά το πρώτο έτος, για τη θέση σε κατανάλωση 45 597 τόνων βιοντίζελ, σε οκτώ επιχειρήσεις (εκ των οποίων έξι ιταλικές) κατά το δεύτερο έτος, για τη θέση σε κατανάλωση 69 880 τόνων και σε δέκα επιχειρήσεις (εκ των οποίων επτά ιταλικές) κατά το τρίτο έτος, για τη θέση σε κατανάλωση του συνόλου της ποσόστωσης.Τα συμπεράσματα που συνήγαγε η Ιταλία από το πειραματικό έργο επιβεβαίωσαν ότι υπάρχει δυνητική ζήτηση του βιοντίζελ:- ως πρόσθετης ουσίας του πετρελαίου ντίζελ που χρησιμοποιείται σε ποσοστά κάτω του 5%.- ως καυσίμου κινητήρων, αναμεμειγμένου με πετρέλαιο ντίζελ, σε ποσοστό περίπου 25% κυρίως για την τροφοδοσία των στόλων οχημάτων των αστικών μεταφορικών υπηρεσιών.- ως καυσίμου για τη θέρμανση, το οποίο χρησιμοποιείται κατά 100% σε καθαρή μορφή σε αντικατάσταση του πετρελαίου ντίζελ.Περαιτέρω πρωτοβουλίες πειραματικού χαρακτήρα θα μπορούσαν επίσης να αναληφθούν για τη χρησιμοποίηση του καθαρού βιοντίζελ ως καυσίμου κινητήρων.1.2. Αίτηση φορολογικής παρέκκλισης σχετικά με το βιοντίζελΣτο πλαίσιο αυτό, η Ιταλία ζητεί απαλλαγή από τον ειδικό φόρο κατανάλωσης για το βιοντίζελ, στο πλαίσιο τριετούς προγράμματος που θα ξεκινήσει την 1η Ιουλίου 2001. Το φορολογικό αυτό μέτρο εντάσσεται σε ειδική πολιτική, η οποία σκοπό έχει να τηρήσει τις υποχρεώσεις που ανελήφθησαν στο πρωτόκολλο του Κιότο με την ενθάρρυνση της χρησιμοποίησης του βιοντίζελ στα αυτοκίνητα.Ο νόμος αριθ. 388 της 23ης Δεκεμβρίου 2000 προβλέπει ιδίως, στο άρθρο 21, ότι το προϊόν που είναι γνωστό ως "βιοντίζελ" αποκτάται από την διύλιση φυτικών ελαίων ή παράγωγων ελαίων, χρησιμοποιείται ως καύσιμο κινητήρων, ως καύσιμο για θέρμανση, ως πρόσθετο, ή για να αυξήσει τον τελικό όγκο των καυσίμων κινητήρων ή των καυσίμων για θέρμανση. Η παραγωγή ή η ανάμειξη με το πετρέλαιο ντίζελ ή άλλα πετρελαιοειδή του "βιοντίζελ" πραγματοποιείται σε καθεστώς φορολογικής αποθήκης. Μία ετήσια ποσόστωση 300 000 τόνων βιοντίζελ θα μπορούσε να τύχει απαλλαγής από τον ειδικό φόρο κατανάλωσης. Το σημερινό επίπεδο των ειδικών φόρων κατανάλωσης επί του καυσίμου κινητήρων ντίζελ είναι 739 064 ITL (381,7 EUR) ανά 1000 λίτρα.Στην επιστολή της 22ας Οκτωβρίου 2001, η Ιταλία διευκρινίζει ότι, στο παρόν στάδιο, υποβάλλει μία μόνο αίτηση παρέκκλισης, σύμφωνα με τη διαδικασία που προβλέπεται στο άρθρο 8 παράγραφος 4 της οδηγίας 92/81/ΕΟΚ, για το βιοντίζελ που χρησιμοποιείται ως πρόσθετη ουσία του πετρελαίου ντίζελ σε ποσοστά χαμηλότερα του 5% αφενός και ως καύσιμο αναμεμειγμένο με πετρέλαιο ντίζελ σε ποσοστό περίπου 25% κυρίως για την τροφοδοσία των στόλων οχημάτων των αστικών μεταφορικών υπηρεσιών. Οι ιταλικές αρχές σκοπεύουν να εξακολουθήσουν να εξετάζουν τους όρους απαλλαγής από τους ειδικούς φόρους κατανάλωσης που επιβάλλονται στο καθαρό βιοντίζελ που χρησιμοποιείται ως καύσιμο κινητήρων. Περισσότερες πληροφορίες θα υποβληθούν αργότερα στην Επιτροπή.Επιπλέον, οι ιταλικές αρχές διευκρινίζουν ότι μία σύγκριση του βιομηχανικού κόστους (συμπεριλαμβανομένου του κόστους των πρώτων υλών) παραγωγής του βιοντίζελ και του πετρελαίου ντίζελ ορυκτής προέλευσης φανερώνει ότι η προβλεπόμενη απαλλαγή από τον ειδικό φόρο κατανάλωσης, η οποία περιορίζεται χρονικά και ισχύει για μία συγκεκριμένη ποσότητα του προϊόντος, δεν επιτρέπει προς το παρόν καμία υπεραντιστάθμιση. Επιπλέον, το ποσό της μείωσης του ειδικού φόρου κατανάλωσης θα επανυπολογίζεται ετησίως ώστε να εξασφαλιστεί ότι το ποσό αυτό δεν θα υπερβεί το πρόσθετο κόστος παραγωγής του βιοντίζελ σε σχέση με τα ισοδύναμα προϊόντα ορυκτής προέλευσης. Εάν παρουσιαστεί μία τέτοια υπεραντιστάθμιση, οι ιταλικές αρχές σκοπεύουν να προσαρμόσουν το ποσοστό της μείωσης του ειδικού φόρου κατανάλωσης κατά την υποβολή του ετησίου σχεδίου του δημοσιονομικού νόμου.Tέλος, το καθαρό βιοντίζελ που προορίζεται για θέρμανση δεν υπόκειται σε ειδικό φόρο κατανάλωσης, σύμφωνα με την οδηγία 92/81/ΕΟΚ, δεδομένου ότι το προϊόν αυτό δεν είναι υδρογονάνθρακας.1.3. Αίτηση σχετικά με άλλα βιοκαύσιμαΣτην επιστολή της 23ης Απριλίου 2001, η Ιταλία προέβλεπε επίσης μειώσεις των ειδικών φόρων κατανάλωσης που επιβάλλονται i) στη βιοαιθανόλη και το αιθυλο-τριτο-βουτυλ-αιθέρα (ETBE), που προέρχονται από προϊόντα γεωργικής προέλευσης και ii) στις πρόσθετες και νέες συνθέσεις που παράγονται από τη βιομάζα για την αμόλυβδη βενζίνη και το πετρέλαιο ντίζελ (με εξαίρεση το βιοντίζελ), λαμβανομένου υπόψη του γεγονότος ότι οι μειώσεις αυτές εντάσσονται στο πλαίσιο πειραματικού έργου, δηλαδή, σύμφωνα με το άρθρο 8 παράγραφος 2 εδάφιο δ) της οδηγίας 92/81/ΕΟΚ, αποβλέπουν στην αύξηση της χρησιμοποίησης πηγών ενέργειας που σέβονται περισσότερο το περιβάλλον.Με την επιστολή της 22ας Οκτωβρίου 2001, οι ιταλικές αρχές ανακοίνωσαν ότι αναστέλλουν την εφαρμογή των μέτρων αυτών εν αναμονή της ολοκλήρωσης i) των τρεχουσών μελετών που αφορούν τις επιπτώσεις των εν λόγω προϊόντων στο περιβάλλον και ii) του κατάλληλου ρυθμιστικού πλαισίου.2. αξιολογηση απο την ΕπιτροπηΣύμφωνα με το άρθρο 8 παράγραφος 4 της οδηγίας 92/81/EΟΚ, το Συμβούλιο, αποφασίζοντας ομόφωνα, έπειτα από πρόταση της Επιτροπής, μπορεί να εξουσιοδοτήσει οποιοδήποτε κράτος μέλος να χορηγήσει περαιτέρω απαλλαγές ή μειώσεις του ειδικού φόρου κατανάλωσης για λόγους ειδικής πολιτικής.Οι ιταλικές αρχές ζήτησαν από την Επιτροπή παρέκκλιση για την εφαρμογή απαλλαγής από τον ειδικό φόρο κατανάλωσης για το βιοντίζελ και άλλα βιοκαύσιμα, σύμφωνα με το άρθρο 8, παράγραφος 4 της οδηγίας 92/81/ΕΟΚ [4]. Η επιστολή της Ιταλίας με ημερομηνία 22 Οκτωβρίου 2001 αναφέρει ότι, στο παρόν στάδιο, οι αιτήσεις περιορίζονται στο βιοντίζελ που χρησιμοποιείται ως πρόσθετη ουσία του πετρελαίου ντίζελ σε ποσοστά κάτω του 5% αφενός, και, αφετέρου, ως καύσιμο κινητήρων, αναμεμειγμένο με πετρέλαιο ντίζελ σε ποσοστό περίπου 25% κυρίως για την τροφοδοσία των στόλων οχημάτων των αστικών μεταφορικών υπηρεσιών.[4]  ΕΕ L 316 της 31.10.1992, σ. 12. οδηγία, όπως τροποποιήθηκε τελευταία με την οδηγία 94/74/ΕΚ  (ΕΕ L 365 της 31.12.1994, σ. 46).Σύμφωνα με την οδηγία 92/81/EΟΚ, τα άλλα κράτη μέλη ενημερώθηκαν για την αίτηση των ιταλικών αρχών.Η εξέταση των παρεκκλίσεων που ζητούνται σύμφωνα με το άρθρο 8 παράγραφος 4 της οδηγίας 92/81/ΕΟΚ πρέπει να βασιστούν σε συνολική ανάλυση της συμβατότητάς τους προς τις κοινοτικές πολιτικές.Κατ'αρχάς, η ανάπτυξη των ανανεώσιμων πηγών ενέργειας και, ιδίως, των βιοκαυσίμων, ενθαρρύνθηκε ήδη από το 1985. Η οδηγία 85/536/ΕΟΚ του Συμβουλίου της 5ης Δεκεμβρίου 1985 για την εξοικονόμηση αργού πετρελαίου με τη χρήση συστατικών υποκατάστατων καυσίμων [5] υπογραμμίζει το ενδιαφέρον που παρουσιάζουν τα βιοκαύσιμα προκειμένου να μειωθεί η εξάρτηση των κρατών μελών από τις εισαγωγές πετρελαίου και επιτρέπει την ενσωμάτωση της αιθανόλης στις βενζίνες μέχρι 5% κατ´ όγκο και της ΕΤΒΕ μέχρι 15%. Επιπλέον, με τις αποφάσεις 93/500/ΕΟΚ [6] και 98/352/ΕΚ [7] του Συμβουλίου και την απόφαση αριθ. 646/2000/ΕΚ του Ευρωπαϊκού Κοινοβουλίου και του Συμβουλίου [8], υιοθετήθηκε το πρόγραμμα ALTENER για την προώθηση των ανανεώσιμων πηγών ενέργειας στην Κοινότητα με σκοπό την εξασφάλιση για τα βιοκαύσιμα μεριδίου αγοράς 5% της συνολικής κατανάλωσης των μηχανοκίνητων οχημάτων το 2005. Επιπλέον, η λευκή βίβλος του 1997 για τις ανανεώσιμες πηγές ενέργειας [9] συνιστά να καθοριστεί ένας στόχος παραγωγής 18 000 εκατομμυρίων τόνων υγρών βιοκαυσίμων έως το 2010, στο πλαίσιο ενός συνολικού στόχου διπλασιασμού του μεριδίου που καλύπτουν οι ανανεώσιμες ενέργειες στην κατανάλωση έως το 2010. Η πράσινη βίβλος της Επιτροπής με τίτλο "Προς μια ευρωπαϊκή στρατηγική για την ασφάλεια του ενεργειακού εφοδιασμού" [10], επιμένει επίσης στον αδιαμφισβήτητο ρόλο των φορολογικών μέσων για την επίτευξη των στόχων αυτών, με τη μείωση της διαφοράς της τιμής κόστους μεταξύ των βιοκαυσίμων και των ανταγωνιστικών προϊόντων. Τέλος, η Επιτροπή υιοθέτησε στις 7 Νοεμβρίου 2001 [11] σχέδιο δράσης και δύο προτάσεις οδηγίας με σκοπό να ενθαρρύνει τη χρησιμοποίηση υποκατάστατων καυσίμων στον τομέα των μεταφορών, αρχίζοντας με ρυθμιστικά και φορολογικά μέτρα που αποβλέπουν στην προώθηση των βιοκαυσίμων.[5]  Οδηγία 85/536/ΕΟΚ της 5.12.1985 του Συμβουλίου, ΕΕ L 334 της 12.12.1985, σ. 20. οδηγία, όπως τροποποιήθηκε τελευταία με την οδηγία 87/441/ΕΚ της 29.7.1987, ΕΕ L 238 της 21.8.1987, σ. 40).[6]  ΕΕ L 235 της 18.9.1993, σ. 41.[7]  ΕΕ L 159 της 3.6.1998, σ. 53.[8]  ΕΕ L 79 της 25.10.2000, σ. 1[9]  COM (1997) 599 τελικό της 26.11.1997.[10]  COM (2000) 769 τελικό της 29.11.2000.[11]  COM (2001) 547 τελικό της 7.11.2001.Η παρέκκλιση που ζητούν οι ιταλικές αρχές εντάσσεται κατά συνέπεια στην κοινοτική προσέγγιση ανάπτυξης μονάδων παραγωγής βιοκαυσίμων, με στόχο την προστασία του περιβάλλοντος και την ασφάλεια του ενεργειακού εφοδιασμού.Δεύτερο, η Επιτροπή παρατηρεί ότι οι μειώσεις του φόρου που προβλέπονται από την Ιταλία είναι ανάλογες προς το ποσοστό βιοκαυσίμων που περιέχει το τελικό προϊόν και ότι ο πραγματικός συντελεστής ειδικού φόρου κατανάλωσης εξακολουθεί να είναι υψηλότερος από το ελάχιστο εφαρμόσιμο κοινοτικό όριο:>ΘΕΣΗ ΠIΝΑΚΑ>Τρίτο, οι ιταλικές αρχές αναλαμβάνουν την υποχρέωση να επανυπολογίζουν ετησίως το ποσό της μείωσης του ειδικού φόρου κατανάλωσης ώστε να εξασφαλιστεί ότι το ποσό αυτό δεν θα υπερβεί το πρόσθετο κόστος παραγωγής του βιοντίζελ σε σχέση με τα ισοδύναμα προϊόντα ορυκτής προέλευσης.Τέταρτο, το μέτρο υπόκειται σε χρονικό περιορισμό. Οι μειώσεις των ειδικών φόρων κατανάλωσης προβλέπονται στο πλαίσιο προγράμματος τριετούς διάρκειας.Πέμπτο, όσον αφορά τους κανόνες στον τομέα των κρατικών ενισχύσεων, η Επιτροπή θα εκδώσει απόφαση σχετικά με τη συμβατότητα της πρότασης, μόλις εγκρίνει το Συμβούλιο την αίτηση της Ιταλίας.3. ΑπόφασηΗ Επιτροπή προτείνει στο Συμβούλιο, σύμφωνα με το άρθρο 8 παράγραφος 4 ης οδηγίας 92/81/ΕΟΚ του Συμβουλίου, να εξουσιοδοτήσει την Ιταλία να χορηγήσει έως τις 30 Ιουνίου 2004, διαφοροποιημένους συντελεστές ειδικών φόρων κατανάλωσης στα μείγματα που χρησιμοποιούνται ως καύσιμα κινητήρων και περιέχουν 5% ή 25% βιοντίζελ.Οι μειώσεις των ειδικών φόρων κατανάλωσης που εφαρμόζουν οι ιταλικές αρχές δεν μπορούν να είναι μεγαλύτερες από το ποσό του ειδικού φόρου κατανάλωσης που πρέπει να καταβληθεί για τον όγκο των βιοκαυσίμων που περιέχουν τα προϊόντα που μπορούν να τύχουν της εν λόγω μείωσης.Οι μειώσεις των ειδικών φόρων κατανάλωσης πρέπει να διαμορφώνονται σε συνάρτηση με τη διακύμανση των τιμών των πρώτων υλών ώστε οι εν λόγω μειώσεις να μην οδηγήσουν σε υπεραντιστάθμιση των πρόσθετων δαπανών που συνδέονται με την παραγωγή βιοκαυσίμων.Οι συντελεστές ειδικού φόρου κατανάλωσης που εφαρμόζονται στα προαναφερθέντα μείγματα πρέπει να τηρούν τις υποχρεώσεις που προβλέπει η οδηγία 92/82/ΕΟΚ του Συμβουλίου, της 19ης Οκτωβρίου 1992, για την εναρμόνιση των διαρθρώσεων των ειδικών φόρων κατανάλωσης που επιβάλλονται στα πετρελαιοειδή [12], και ιδίως τον ελάχιστο συντελεστή που ορίζεται στο άρθρο 5 της εν λόγω οδηγίας.[12]  ΕΕ L 316 της 31.10.1992, σ. 19. οδηγία, όπως τροποποιήθηκε τελευταία με την οδηγία 94/74/ΕΚ  (ΕΕ L 365 της 31.12.1994, σ. 46).Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ με την οποία εξουσιοδοτείται η Ιταλία να εφαρμόσει διαφοροποιημένο συντελεστή ειδικού φόρου κατανάλωσης σε καύσιμα κινητήρων που περιέχουν βιοντίζελ, σύμφωνα με το άρθρο 8, παράγραφος 4 της οδηγίας 92/81/ΕΟΚ(το κείμενο στην ιταλική γλώσσα είναι το μόνο αυθεντικό)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 92/81/EΟΚ του Συμβουλίου της 19ης Οκτωβρίου 1992 για την εναρμόνιση των διαρθρώσεων των ειδικών φόρων κατανάλωσης που επιβάλλονται στα πετρελαιοειδή [13] και, ιδίως το άρθρο 8 παράγραφος 4,[13]  ΕΕ L 316 της 31.10.1992, σ. 12. Οδηγία, όπως τροποποιήθηκε τελευταία με την οδηγία 94/74/ΕΚ  (ΕΕ L 365 της 31.12.1994, σ. 46).την πρόταση της Επιτροπής,Εκτιμώντας τα εξής :(1) Στο πλαίσιο πειραματικού έργου που καλύπτει την περίοδο από 1ης Ιουλίου 1998 έως 30 Ιουνίου 2001, η Ιταλία διενήργησε δοκιμές των συνθηκών χρησιμοποίησης του βιοντίζελ. Χορηγήθηκε απαλλαγή από τον ειδικό φόρο κατανάλωσης για ανώτατη ποσότητα 125 000 τόνων βιοντίζελ ετησίως. Με επιστολή της 23ης Απριλίου 2001, οι ιταλικές αρχές ζήτησαν από την Επιτροπή παρέκκλιση για την εφαρμογή απαλλαγής από ειδικό φόρο κατανάλωσης που επιβάλλεται στο βιοντίζελ και σε άλλα βιοκαύσιμα, σύμφωνα με το άρθρο 8, παράγραφος 4 της οδηγίας 92/81/ΕΟΚ, για περίοδο 3 ετών, από 1ης Ιουλίου 2001 έως 30 Ιουνίου 2004. Για να εξασφαλίσει τις σχετικές πληροφορίες που είναι αναγκαίες για την εξέταση της αίτησης, η Επιτροπή ζήτησε συμπληρωματικά στοιχεία με επιστολές της 16ης Μαΐου και 8ης Αυγούστου 2001, στις οποίες οι ιταλικές αρχές απάντησαν στις 17 Ιουλίου και 28 Σεπτεμβρίου 2001, αντίστοιχα. Στις 15 Οκτωβρίου 2001, πραγματοποιήθηκε συνεδρίαση μεταξύ αντιπροσώπων της Επιτροπής και των ιταλικών αρχών. Τέλος, μια επιστολή των ιταλικών αρχών της 22ας Οκτωβρίου 2001 επέτρεψε στην Επιτροπή να ολοκληρώσει την εξέταση της αίτησης παρέκκλισης. Εν αναμονή της έγκρισης της παρέκκλισης που ζήτησε το Συμβούλιο, η Ιταλία ανέστειλε την εφαρμογή του συστήματος μείωσης του φόρου.(2) Η Ιταλία ζήτησε την άδεια να εφαρμόσει διαφοροποιημένο συντελεστή ειδικού φόρου κατανάλωσης στο βιοντίζελ που χρησιμοποιείται ως πρόσθετο του πετρελαίου ντίζελ σε ποσοστά κάτω του 5% αφενός, και, αφετέρου, ως καύσιμο κινητήρων, αναμεμειγμένο με πετρέλαιο ντίζελ σε ποσοστό περίπου 25%, κυρίως για την τροφοδοσία των στόλων οχημάτων των αστικών μεταφορικών υπηρεσιών. Στην τελευταία αυτή περίπτωση, λαμβανομένου υπόψη του υψηλού ποσοστού του μείγματος, είναι σκόπιμο να ελέγχεται η προσαρμογή του κινητήρων στο καύσιμο ώστε να αποφεύγονται ιδιαίτερα μεγάλες εκπομπές ρύπων.(3) Τα λοιπά κράτη μέλη ενημερώθηκαν σχετικά με την αίτηση αυτή.(4) Η ανάπτυξη των ανανεώσιμων πηγών ενέργειας και, ιδίως, των βιοκαυσίμων ενθαρρύνθηκε ήδη από το 1985. Η οδηγία 85/536/ΕΟΚ του Συμβουλίου της 5ης Δεκεμβρίου 1985 για την εξοικονόμηση αργού πετρελαίου με τη χρήση συστατικών υποκατάστατων καυσίμων [14] υπογραμμίζει το ενδιαφέρον που παρουσιάζουν τα βιοκαύσιμα προκειμένου να μειωθεί η εξάρτηση των κρατών μελών από τις εισαγωγές πετρελαίου και επιτρέπει την ενσωμάτωση της αιθανόλης στις βενζίνες μέχρι 5% κατ´ όγκο και της ΕΤΒΕ μέχρι 15%. Επιπλέον, με τις αποφάσεις 93/500/ΕΟΚ [15] και 98/352/ΕΚ [16] του Συμβουλίου και την απόφαση αριθ. 646/2000/ΕΚ του Ευρωπαϊκού Κοινοβουλίου και του Συμβουλίου [17], υιοθετήθηκε το πρόγραμμα ALTENER για την προώθηση των ανανεώσιμων πηγών ενέργειας στην Κοινότητα με σκοπό την εξασφάλιση για τα βιοκαύσιμα μεριδίου αγοράς 5% της συνολικής κατανάλωσης των μηχανοκίνητων οχημάτων έως το 2005. Επιπλέον, η λευκή βίβλος του 1997 για τις ανανεώσιμες πηγές ενέργειας [18] συνιστά να καθοριστεί ένας στόχος παραγωγής 18 εκατομμυρίων τόνων υγρών βιοκαυσίμων για το 2010, στο πλαίσιο ενός ευρύτερου στόχου διπλασιασμού του μεριδίου που καλύπτουν οι ανανεώσιμες ενέργειες στην κατανάλωση έως το 2010. Η πράσινη βίβλος της Επιτροπής με τίτλο "Προς μια ευρωπαϊκή στρατηγική για την ασφάλεια του ενεργειακού εφοδιασμού" [19], εμμένει επίσης στον αδιαμφισβήτητο ρόλο των φορολογικών μέσων για την επίτευξη των στόχων αυτών, με τη μείωση της διαφοράς της τιμής κόστους μεταξύ των βιοκαυσίμων και των ανταγωνιστικών προϊόντων. Τέλος, η Επιτροπή υιοθέτησε στις 7 Νοεμβρίου 2001 [20] σχέδιο δράσης και δύο προτάσεις οδηγίας με σκοπό να ενθαρρύνει τη χρησιμοποίηση υποκατάστατων καυσίμων στον τομέα των μεταφορών, αρχίζοντας με ρυθμιστικά και φορολογικά μέτρα που αποβλέπουν στην προώθηση των βιοκαυσίμων.[14]  Οδηγία 85/536/ΕΟΚ της 5.12.1985 του Συμβουλίου, ΕΕ L 334 της 12.12.1985, σ. 20. οδηγία, όπως τροποποιήθηκε τελευταία με την οδηγία 87/441/ΕΚ της 29.7.1987, ΕΕ L 238 της 21.8.1987, σ. 40).[15]  ΕΕ L 235 της 18.9.1993, σ. 41.[16]  ΕΕ L 159 της 3.6.1998, σ. 53.[17]  ΕΕ L 79 της 25.10.2000, σ. 1.[18]  COM (97) 599 τελικό της 26.11.1997.[19]  COM (2000) 769 τελικό της 29.11.2000.[20]  COM (2001) 547 τελικό της 7.11.2001.(5) Οι παρεκκλίσεις που ζητούν οι ιταλικές αρχές εντάσσονται κατά συνέπεια στην κοινοτική προσέγγιση ανάπτυξης μονάδων παραγωγής βιοκαυσίμων, με στόχο ιδίως την προστασία του περιβάλλοντος και την ασφάλεια του ενεργειακού εφοδιασμού.(6) Οι μειώσεις των ειδικών φόρων κατανάλωσης που προβλέπει η Ιταλία είναι ανάλογες προς το ποσοστό βιοκαυσίμων που περιέχει το τελικό προϊόν. Επιπλέον, τα πραγματικά ποσοστά ειδικών φόρων κατανάλωσης εξακολουθούν να είναι μεγαλύτερα από το ελάχιστο εφαρμοζόμενο κοινοτικό όριο, σύμφωνα με την οδηγία 92/82/ΕΟΚ του Συμβουλίου της 19ης Οκτωβρίου 1992 για την εναρμόνιση των ειδικών φόρων κατανάλωσης που επιβάλλονται στα τα πετρελαιοειδή [21]:[21]  ΕΕ L 316 της 31.10.1992. Οδηγία, όπως τροποποιήθηκε τελευταία με την οδηγία 94/74/ΕΚ.>ΘΕΣΗ ΠIΝΑΚΑ>(7) Το ιταλικό πρόγραμμα καλύπτει περιορισμένο διάστημα τριών ετών. Μία ετήσια ποσόστωση 300 000 τόνων βιοντίζελ θα μπορούσε να επωφεληθεί από τη διαφοροποίηση του ειδικού φόρου κατανάλωσης.(8) Η Επιτροπή εξετάζει περιοδικά τις μειώσεις και τις απαλλαγές προκειμένου να εξακριβώσει κατά πόσο συνεπάγονται στρεβλώσεις του ανταγωνισμού ή εμποδίζουν τη λειτουργία της εσωτερικής αγοράς, και κατά πόσο παραμένουν συμβατές προς τις κοινοτικές πολιτικές στον τομέα της προστασίας του περιβάλλοντος, της ενέργειας και των μεταφορών.ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 11. Εξουσιοδοτείται η Ιταλία να εφαρμόσει, έως τις 30 Ιουνίου 2004, διαφοροποιημένους συντελεστές ειδικών φόρων κατανάλωσης στα μείγματα που χρησιμοποιούνται ως καύσιμα κινητήρων και περιέχουν 5% ή 25% βιοντίζελ.2. Οι μειώσεις των ειδικών φόρων κατανάλωσης δεν μπορούν να είναι μεγαλύτερες από το ποσό του ειδικού φόρου κατανάλωσης που πρέπει να καταβληθεί για τον όγκο των βιοκαυσίμων που περιέχουν τα προϊόντα που μπορούν να τύχουν της εν λόγω μείωσης.3. Οι συντελεστές ειδικού φόρου κατανάλωσης που εφαρμόζονται στα μείγματα της παραγράφου 1 πρέπει να τηρούν τις υποχρεώσεις που προβλέπονται στη οδηγία 92/82/ΕΟΚ, και ιδίως τον ελάχιστο συντελεστή που ορίζεται στο άρθρο 5 της εν λόγω οδηγίας.Άρθρο 2Οι μειώσεις των ειδικών φόρων κατανάλωσης πρέπει να διαμορφώνονται σε συνάρτηση με τη διακύμανση των τιμών των πρώτων υλών, ώστε οι εν λόγω μειώσεις να μην οδηγήσουν σε υπεραντιστάθμιση των πρόσθετων δαπανών που συνδέονται με την παραγωγή βιοκαυσίμων.Article 3Η παρούσα απόφαση λήγει στις 30 Ιουνίου 2004.Άρθρο 4Η παρούσα απόφαση απευθύνεται στην Ιταλική Δημοκρατία.Βρυξέλλες,Για το ΣυμβούλιοΟ Πρόεδρος


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 16.9.2015
            COM(2015) 456 final
            2015/0206(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            σχετικά με τη θέση που θα λάβει η Ένωση στην υποεπιτροπή εμπορίου και αειφόρου ανάπτυξης και στην επιτροπή σύνδεσης στη σύνθεσή της για τα εμπορικά θέματα, οι οποίες θεσπίστηκαν με τη Συμφωνία Σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Γεωργίας, αφετέρου

               ΑΙΤΙΟΛΟΓΙΚΗ ΕΚΘΕΣΗ

               1.ΠΛΑΙΣΙΟ ΤΗΣ ΠΡΟΤΑΣΗΣ

               Αιτιολόγηση και στόχοι της πρότασης

               Η συνημμένη πρόταση συνιστά τη νομική πράξη με την οποία καθορίζεται η θέση που θα ληφθεί εξ ονόματος της Ένωσης σε όργανο το οποίο θα συγκροτηθεί δυνάμει συμφωνίας σύνδεσης μεταξύ της Ένωσης και μιας τρίτης χώρας. Ειδικότερα, αφορά την εφαρμογή της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Γεωργίας, αφετέρου («η συμφωνία»).

               Η συμφωνία σύνδεσης υπογράφηκε στις 27 Ιουνίου 2014 και εφαρμόστηκε προσωρινά, εν αναμονή της κύρωσής της από τα κράτη μέλη, από την 1η Σεπτεμβρίου 2014. Η απόφαση 2014/494/ΕΕ του Συμβουλίου, της 16ης Ιουνίου 2014
                  1
               , ενέκρινε την υπογραφή της συμφωνίας, εξ ονόματος της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, καθώς και την προσωρινή εφαρμογή ορισμένων διατάξεων της εν λόγω συμφωνίας.

               Δυνάμει της συμφωνίας δημιουργήθηκε η επιτροπή σύνδεσης στη σύνθεσή της για τα εμπορικά θέματα, η οποία παρακολουθεί την εφαρμογή του τίτλου IV της συμφωνίας («Εμπόριο και συναφή με το εμπόριο θέματα») και επιλύει συναφή ζητήματα. Η εν λόγω επιτροπή πρέπει να καταρτίσει κατάλογο διαιτητών για να εξασφαλιστεί η ορθή λειτουργία του μηχανισμού επίλυσης των διαφορών, όπως προβλέπεται στο άρθρο 268 της συμφωνίας.

               Η συμφωνία προβλέπει επίσης τη δημιουργία της υποεπιτροπής εμπορίου και αειφόρου ανάπτυξης, με την οποία επιβεβαιώνεται η δέσμευση αμφοτέρων των μερών της συμφωνίας ότι θα επιδιώξουν αειφόρο ανάπτυξη και θα αναγνωρίσουν ότι η οικονομική ανάπτυξη, η κοινωνική ανάπτυξη και η προστασία του περιβάλλοντος συνιστούν αλληλεξαρτώμενους και αλληλοενισχυόμενους πυλώνες της.

               Σύμφωνα με το άρθρο 243 της συμφωνίας, η υποεπιτροπή εμπορίου και αειφόρου ανάπτυξης, κατά την πρώτη συνεδρίασή της, καταρτίζει κατάλογο των ατόμων που επιθυμούν και μπορούν να εκτελέσουν χρέη εμπειρογνωμόνων στις διαδικασίες της ομάδας για το εμπόριο και την αειφόρο ανάπτυξη.

               Συνοχή με τις υφιστάμενες διατάξεις στον συγκεκριμένο τομέα πολιτικής

               Η παρούσα πρόταση εφαρμόζει την κοινή εμπορική πολιτική της Ένωσης προς χώρα εταίρο της Ανατολικής Ευρώπης, με βάση τις διατάξεις της συμφωνίας σύνδεσης. Αποσκοπεί στη δημιουργία των αναγκαίων θεσμικών μηχανισμών που θα επιτρέψουν στην Ένωση και στη Γεωργία να αντιμετωπίσουν αποτελεσματικά τις διμερείς διαφορές σχετικά με την εφαρμογή και την ερμηνεία της συμφωνίας. Η πρόταση συνάδει με την προσέγγιση που ακολουθεί η Ένωση όσον αφορά τη διαπραγμάτευση ή την εφαρμογή των μηχανισμών επίλυσης των διαφορών στο πλαίσιο των συμφωνιών ελεύθερων συναλλαγών με άλλους εμπορικούς εταίρους. Είναι επίσης συνεπής με την προσέγγιση της Ένωσης όσον αφορά το εμπόριο και την αειφόρο ανάπτυξη.

               Συνοχή με άλλες πολιτικές της Ένωσης

               Η παρούσα πρόταση συνάδει με τις άλλες εξωτερικές πολιτικές της Ένωσης, τις οποίες συμπληρώνει· πρόκειται ιδίως για την ευρωπαϊκή πολιτική γειτονίας και την πολιτική αναπτυξιακής συνεργασίας σε σχέση με τη Γεωργία.

               2.Νομικη βαση, επικουρικοτητα και αναλογικοτητα

               Νομική βάση

               Η νομική βάση για τον καθορισμό της θέσης που θα λάβει η Ένωση στο πλαίσιο των επιτροπών που συγκροτήθηκαν με τη συμφωνία σύνδεσης μεταξύ της Ένωσης και της Γεωργίας είναι η Συνθήκη για τη λειτουργία της Ευρωπαϊκής Ένωσης (ΣΛΕΕ), και ιδίως το άρθρο 207 παράγραφος 4, σε συνδυασμό με το άρθρο 218 παράγραφος 9.

               Επικουρικότητα (για μη αποκλειστική αρμοδιότητα)

               Η κοινή εμπορική πολιτική, σύμφωνα με το άρθρο 3 της ΣΛΕΕ, ορίζεται ως αποκλειστική αρμοδιότητα της Ένωσης. Συνεπώς, η αρχή της επικουρικότητας δεν εφαρμόζεται.

               Αναλογικότητα

               Η παρούσα πρόταση είναι αναγκαία για να εφαρμοστούν οι διεθνείς δεσμεύσεις της Ένωσης που καθορίζονται στη συμφωνία.

               Επιλογή του μέσου

               Η παρούσα πρόταση συνάδει με το άρθρο 218 παράγραφος 9 της ΣΛΕΕ, το οποίο προβλέπει την έκδοση αποφάσεων του Συμβουλίου. Δεν υπάρχει άλλη νομική πράξη που να μπορεί να χρησιμοποιηθεί για την επίτευξη του στόχου που επιδιώκεται με την παρούσα πρόταση.

               3.ΑΠΟΤΕΛΕΣΜΑΤΑ ΤΩΝ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΔΙΑΒΟΥΛΕΥΣΕΙΣ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΗ ΕΠΙΠΤΩΣΕΩΝ

               Εκ των υστέρων αξιολογήσεις / έλεγχοι καταλληλότητας της υφιστάμενης νομοθεσίας

                  Άνευ αντικειμένου.

               Διαβουλεύσεις με τα ενδιαφερόμενα μέρη

               Οι διαβουλεύσεις με τα ενδιαφερόμενα μέρη δεν εφαρμόζονται στην παρούσα πρόταση.

               Συγκέντρωση και χρήση εμπειρογνωμοσύνης

                  Η Επιτροπή έλαβε υπόψη τις πληροφορίες που παρασχέθηκαν από τα κράτη μέλη κατά τα τελευταία έτη όσον αφορά υπηκόους της Ένωσης που διαθέτουν τα κατάλληλα προσόντα και την απαραίτητη ειδίκευση ώστε να ασκούν χρέη διαιτητών στις διαφορές που προκύπτουν στο πλαίσιο των εμπορικών συμφωνιών της Ένωσης.

               Εκτίμηση επιπτώσεων

                  Η πρόταση αφορά την εφαρμογή των θεσμικών πτυχών της συμφωνίας σύνδεσης μεταξύ της Ένωσης και της Γεωργίας, και ειδικότερα του τίτλου IV σχετικά με το εμπόριο και τα συναφή με το εμπόριο θέματα. Η πρόταση δεν έχει καμία επίπτωση στην οικονομική, κοινωνική ή περιβαλλοντική πολιτική της Ένωσης. Η συμφωνία σύνδεσης εφαρμόζεται προσωρινά από την 1η Σεπτεμβρίου 2014, και η μεταφορά της βρίσκεται σε πολύ πρώιμο στάδιο.

               Καταλληλότητα του ρυθμιστικού πλαισίου και απλούστευση

                  Η συμφωνία σύνδεσης μεταξύ της Ένωσης και της Γεωργίας δεν υπόκειται σε διαδικασίες του προγράμματος REFIT· δεν συνεπάγεται κόστος για τις ΜΜΕ· και δεν εγείρει κανένα ζήτημα όσον αφορά το ψηφιακό περιβάλλον.

               Θεμελιώδη δικαιώματα

                  Η πρόταση δεν έχει επιπτώσεις στην προστασία των θεμελιωδών δικαιωμάτων.

               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

                  Άνευ αντικειμένου.

               5.ΑΛΛΑ ΣΤΟΙΧΕΙΑ

               Σχέδια εφαρμογής και ρυθμίσεις παρακολούθησης, αξιολόγησης και υποβολής εκθέσεων

                  Η εφαρμογή της συμφωνίας σύνδεσης επανεξετάζεται τακτικά από το Συμβούλιο Σύνδεσης ΕΕ-Γεωργίας. Η Ευρωπαϊκή Επιτροπή δεσμεύθηκε επίσης να υποβάλλει στο Ευρωπαϊκό Κοινοβούλιο ετήσια έκθεση σχετικά με την εφαρμογή του τίτλου IV της συμφωνίας («Εμπόριο και συναφή με το εμπόριο θέματα»), καθώς και σχετικά με τα στοιχεία που περιλαμβάνονται στην παρούσα πρόταση.

               Επεξηγηματικά έγγραφα (για οδηγίες)

                  Άνευ αντικειμένου.

               Αναλυτική επεξήγηση των ειδικών διατάξεων της πρότασης

                  Ο στόχος της πρότασης είναι να εγκριθεί η θέση της Ένωσης σχετικά με την εφαρμογή του εμπορικού μέρους της συμφωνίας μεταξύ της Ένωσης και της Γεωργίας. Ο τίτλος IV της συμφωνίας («Εμπόριο και συναφή με το εμπόριο θέματα») περιλαμβάνει το κεφάλαιο 14 («Επίλυση διαφορών»), το οποίο προβλέπει μηχανισμό για την επίλυση εμπορικών διαφορών μεταξύ των μερών της συμφωνίας όσον αφορά την εφαρμογή ή την ερμηνεία του εμπορικού μέρους της συμφωνίας. Σύμφωνα με τη διαδικασία διαιτησίας που προβλέπεται στο κεφάλαιο 14, το καταγγέλλον συμβαλλόμενο μέρος μπορεί να ζητήσει τη σύσταση ειδικής ομάδας διαιτησίας για την επίλυση διμερών διαφορών. Το άρθρο 268 της συμφωνίας καθορίζει τους κανόνες για τη σύνθεση της ειδικής ομάδας διαιτησίας. Η συμφωνία προβλέπει την κατάρτιση καταλόγου ειδικευμένων ατόμων που μπορούν να ασκήσουν χρέη διαιτητών. Κατά συνέπεια, με την κυβέρνηση της Γεωργίας εξετάστηκε ένα σχέδιο καταλόγου διαιτητών που είναι πρόθυμοι και ικανοί να συμμετέχουν σε ειδική ομάδα διαιτησίας. Το σχέδιο αυτό προβλέπει πέντε υποψήφιους διαιτητές από την Ένωση, πέντε υποψήφιους διαιτητές από τη Γεωργία και πέντε υπηκόους τρίτων χωρών οι οποίοι μπορούν να εκτελούν χρέη προέδρου της ειδικής ομάδας διαιτησίας. Ο κατάλογος θα χρησιμοποιείται στις περιπτώσεις όπου πρέπει να συσταθεί ειδική ομάδα διαιτησίας.

               Ο τίτλος IV της εν λόγω συμφωνίας («Εμπόριο και συναφή με το εμπόριο θέματα») περιλαμβάνει επίσης το κεφάλαιο 13 («Εμπόριο και αειφόρος ανάπτυξη»), το οποίο προβλέπει ότι αμφότερα τα μέρη της συμφωνίας δεσμεύονται να προωθήσουν την ανάπτυξη του διεθνούς εμπορίου κατά τρόπον ώστε να συμβάλουν στην επίτευξη του στόχου της αειφόρου ανάπτυξης και να εξασφαλίσουν ότι ο στόχος αυτός ενσωματώνεται και αντικατοπτρίζεται σε όλα τα επίπεδα των εμπορικών τους σχέσεων. Για οποιοδήποτε θέμα ενδέχεται να ανακύψει, τα μέρη πρέπει να καταβάλλουν κάθε δυνατή προσπάθεια για να καταλήξουν σε αμοιβαία ικανοποιητική λύση μέσω των κυβερνητικών διαβουλεύσεων. Ωστόσο, αν ένα συμβαλλόμενο μέρος διαπιστώσει ότι το θέμα δεν αντιμετωπίστηκε ικανοποιητικά μέσω των κυβερνητικών διαβουλεύσεων, η συμφωνία παρέχει τη δυνατότητα στο εν λόγω μέρος να ζητήσει τη σύγκληση ομάδας εμπειρογνωμόνων για την εξέταση του ζητήματος. Το άρθρο 243 παράγραφος 3 της συμφωνίας ορίζει ότι η υποεπιτροπή εμπορίου και αειφόρου ανάπτυξης καταρτίζει κατάλογο τουλάχιστον 15 ατόμων που επιθυμούν και μπορούν να εκτελέσουν χρέη εμπειρογνωμόνων στις διαδικασίες της ειδικής ομάδας.

               2015/0206 (NLE)

               Πρόταση

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               σχετικά με τη θέση που θα λάβει η Ένωση στην υποεπιτροπή εμπορίου και αειφόρου ανάπτυξης και στην επιτροπή σύνδεσης στη σύνθεσή της για τα εμπορικά θέματα, οι οποίες θεσπίστηκαν με τη Συμφωνία Σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Γεωργίας, αφετέρου

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 9,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)Το άρθρο 431 παράγραφοι 3 και 4 της Συμφωνίας Σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Γεωργίας, αφετέρου («η συμφωνία»), προβλέπει την προσωρινή εφαρμογή μέρους της συμφωνίας.

               (2)Το άρθρο 3 της απόφασης 2014/494/ΕΕ του Συμβουλίου, της 16ης Ιουνίου 2014
                  2
               , καθορίζει τις διατάξεις της συμφωνίας που πρόκειται να εφαρμοστούν προσωρινά, συμπεριλαμβανομένων των διατάξεων για τη σύσταση και τη λειτουργία της υποεπιτροπής εμπορίου και αειφόρου ανάπτυξης και της επιτροπής σύνδεσης στη σύνθεσή της για τα εμπορικά θέματα, σχετικά με το εμπόριο και την αειφόρο ανάπτυξη και τις διαδικασίες επίλυσης διαφορών.

               (3)Το άρθρο 240 της συμφωνίας ορίζει ότι η υποεπιτροπή εμπορίου και αειφόρου ανάπτυξης καταρτίζει τον εσωτερικό κανονισμό της.

               (4)Το άρθρο 243 της συμφωνίας προβλέπει ότι η υποεπιτροπή εμπορίου και αειφόρου ανάπτυξης, κατά την πρώτη συνεδρίασή της, καταρτίζει κατάλογο των ατόμων που επιθυμούν και μπορούν να εκτελέσουν χρέη εμπειρογνωμόνων στις διαδικασίες της ομάδας για το εμπόριο και την αειφόρο ανάπτυξη.

               (5)Το άρθρο 268 της συμφωνίας προβλέπει ότι η επιτροπή σύνδεσης στη σύνθεσή της για τα εμπορικά θέματα συμφωνεί σε έναν κατάλογο ατόμων που θα ασκούν χρέη διαιτητών στις διαδικασίες επίλυσης διαφορών, εντός 6 μηνών από την έναρξη της προσωρινής εφαρμογής της συμφωνίας.

               (6)Ως εκ τούτου, είναι σκόπιμο να καθοριστεί η θέση της Ένωσης όσον αφορά τον εσωτερικό κανονισμό της υποεπιτροπής εμπορίου και αειφόρου ανάπτυξης και τον κατάλογο των ατόμων που επιθυμούν και μπορούν να εκτελέσουν χρέη εμπειρογνωμόνων στις διαδικασίες της ομάδας για το εμπόριο και την αειφόρο ανάπτυξη ο οποίος θα εγκριθεί από την εν λόγω υποεπιτροπή, καθώς και όσον αφορά τον κατάλογο των ατόμων που θα ασκούν χρέη διαιτητών στις περιπτώσεις διευθέτησης των διαφορών, ο οποίος θα εγκριθεί από την επιτροπή σύνδεσης στη σύνθεσή της για τα εμπορικά θέματα,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               1.Η θέση που θα λάβει η Ένωση στο πλαίσιο της υποεπιτροπής εμπορίου και αειφόρου ανάπτυξης η οποία συστάθηκε δυνάμει του άρθρου 240 της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Γεωργίας, αφετέρου, όσον αφορά την έγκριση του εσωτερικού κανονισμού της υποεπιτροπής εμπορίου και αειφόρου ανάπτυξης και του καταλόγου των ατόμων που επιθυμούν και μπορούν να εκτελέσουν χρέη εμπειρογνωμόνων στις διαδικασίες της ομάδας για το εμπόριο και την αειφόρο ανάπτυξη, βασίζεται στα σχέδια αποφάσεων της εν λόγω υποεπιτροπής τα οποία επισυνάπτονται στην παρούσα απόφαση.

               2.Οι εκπρόσωποι της Ένωσης στην υποεπιτροπή εμπορίου και αειφόρου ανάπτυξης μπορούν να συμφωνήσουν αλλαγές ήσσονος σημασίας στα σχέδια αποφάσεων χωρίς περαιτέρω απόφαση του Συμβουλίου.

               Άρθρο 2

               1.Η θέση που θα λάβει η Ένωση στο πλαίσιο της επιτροπής σύνδεσης στη σύνθεσή της για τα εμπορικά θέματα που συστάθηκε δυνάμει του άρθρου 408 της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Γεωργίας, αφετέρου, όσον αφορά την έγκριση του καταλόγου των ατόμων που θα ασκούν χρέη διαιτητών στις περιπτώσεις διευθέτησης των διαφορών, βασίζεται στο σχέδιο απόφασης της εν λόγω επιτροπής, το οποίο επισυνάπτεται στην παρούσα απόφαση.

               2.Οι εκπρόσωποι της Ένωσης στην επιτροπή σύνδεσης στη σύνθεσή της για τα εμπορικά θέματα μπορούν να συμφωνήσουν αλλαγές ήσσονος σημασίας στο σχέδιο απόφασης χωρίς περαιτέρω απόφαση του Συμβουλίου.

               Άρθρο 3

               Η παρούσα απόφαση αρχίζει να ισχύει την ημέρα της έκδοσής της.

               Βρυξέλλες,

                     Για το Συμβούλιο

                     Ο Πρόεδρος

                     (1)
                  ΕΕ L 261 της 30.8.2014, σ. 1.

                     (2)
                  Απόφαση του Συμβουλίου, της 16ης Ιουνίου 2014, για την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Γεωργίας, αφετέρου (ΕΕ L 261 της 30.8.2014, σ. 1).

    ---documentbreak---

               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 16.9.2015
            COM(2015) 456 final
            ΠΑΡΑΡΤΗΜΑ
            της
            πρότασης απόφασης του Συμβουλίου
            σχετικά με τη θέση που θα λάβει η Ένωση στην υποεπιτροπή εμπορίου και αειφόρου ανάπτυξης και στην επιτροπή σύνδεσης στη σύνθεσή της για τα εμπορικά θέματα, οι οποίες θεσπίστηκαν με τη Συμφωνία Σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Γεωργίας, αφετέρου

               ΠΑΡΑΡΤΗΜΑ

               της

               πρότασης απόφασης του Συμβουλίου

               σχετικά με τη θέση που θα λάβει η Ένωση στην υποεπιτροπή εμπορίου και αειφόρου ανάπτυξης και στην επιτροπή σύνδεσης στη σύνθεσή της για τα εμπορικά θέματα, οι οποίες θεσπίστηκαν με τη Συμφωνία Σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Γεωργίας, αφετέρου

               ΣΧΕΔΙΟ

               ΑΠΟΦΑΣΗ ΑΡΙΘ. 1/2015 ΤΗΣ ΥΠΟΕΠΙΤΡΟΠΗΣ ΕΜΠΟΡΙΟΥ ΚΑΙ ΑΕΙΦΟΡΟΥ ΑΝΑΠΤΥΞΗΣ ΕΕ-ΓΕΩΡΓΙΑΣ

               της … 2015

               για τη θέσπιση του εσωτερικού κανονισμού της

               Η ΥΠΟΕΠΙΤΡΟΠΗ ΕΜΠΟΡΙΟΥ ΚΑΙ ΑΕΙΦΟΡΟΥ ΑΝΑΠΤΥΞΗΣ ΕΕ-ΓΕΩΡΓΙΑΣ,

               Έχοντας υπόψη τη Συμφωνία Σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Γεωργίας, αφετέρου, («η συμφωνία»), και ιδίως το άρθρο 240,

               Εκτιμώντας τα ακόλουθα:

               (1)Σύμφωνα με το άρθρο 431, ορισμένα μέρη της συμφωνίας εφαρμόζονται προσωρινά από την 1η Σεπτεμβρίου 2014.

               (2)Το άρθρο 240 της συμφωνίας ορίζει ότι η υποεπιτροπή εμπορίου και αειφόρου ανάπτυξης συνεδριάζει με σκοπό την παρακολούθηση της εφαρμογής του κεφαλαίου 13 («Εμπόριο και αειφόρος ανάπτυξη») του τίτλου ΙV («Εμπόριο και συναφή με το εμπόριο θέματα») της συμφωνίας.

               (3)Το άρθρο 240 παράγραφος 3 της συμφωνίας προβλέπει ότι η υποεπιτροπή εμπορίου και αειφόρου ανάπτυξης εγκρίνει τον εσωτερικό κανονισμό της,

               ΑΠΟΦΑΣΙΖΕΙ:

               Άρθρο 1

               Εγκρίνεται ο εσωτερικός κανονισμός της υποεπιτροπής εμπορίου και αειφόρου ανάπτυξης, όπως παρατίθεται στο προσάρτημα.

               Άρθρο 2

               Η παρούσα απόφαση αρχίζει να ισχύει την ημερομηνία της έκδοσής της.

               (τόπος), (ημερομηνία)

                        Για την υποεπιτροπή εμπορίου και αειφόρου ανάπτυξης

                        Ο Πρόεδρος

               Προσάρτημα

               Εσωτερικός κανονισμός της υποεπιτροπής εμπορίου και αειφόρου ανάπτυξης ΕΕ-Γεωργίας

               Άρθρο 1

               Γενικές διατάξεις

               1.Η υποεπιτροπή εμπορίου και αειφόρου ανάπτυξης, που συγκροτείται σύμφωνα με το άρθρο 240 της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Γεωργίας, αφετέρου («η συμφωνία»), επικουρεί την επιτροπή σύνδεσης στη σύνθεσή της για τα εμπορικά θέματα, που συγκροτείται βάσει του άρθρου 408 παράγραφος 4 της συμφωνίας, κατά την άσκηση των καθηκόντων της.

               2.Η υποεπιτροπή εμπορίου και αειφόρου ανάπτυξης εκτελεί τα καθήκοντα που ορίζονται στο κεφάλαιο 13 («Εμπόριο και αειφόρος ανάπτυξη») του τίτλου ΙV («Εμπόριο και συναφή με το εμπόριο θέματα») της συμφωνίας.

               3.Η υποεπιτροπή εμπορίου και αειφόρου ανάπτυξης απαρτίζεται από εκπροσώπους της Ευρωπαϊκής Επιτροπής και της Γεωργίας, οι οποίοι είναι αρμόδιοι για θέματα εμπορίου και αειφόρου ανάπτυξης.

               4.Ένας εκπρόσωπος της Ευρωπαϊκής Επιτροπής ή της Γεωργίας που είναι αρμόδιος για θέματα εμπορίου και αειφόρου ανάπτυξης εκτελεί χρέη προέδρου της υποεπιτροπής εμπορίου και αειφόρου ανάπτυξης σύμφωνα με το άρθρο 2.

               5.Στον παρόντα εσωτερικό κανονισμό ο όρος «τα μέρη» νοείται όπως ορίζεται στο άρθρο 428 της συμφωνίας.

               Άρθρο 2

               Ειδικοί όροι

               1.Εφαρμόζονται τα άρθρα 2 έως 14 του εσωτερικού κανονισμού της επιτροπής σύνδεσης ΕΕ-Γεωργίας, εκτός εάν προβλέπεται διαφορετικά στον παρόντα εσωτερικό κανονισμό.

               2.Οι αναφορές στο Συμβούλιο Σύνδεσης νοούνται ως αναφορές στην επιτροπή σύνδεσης στη σύνθεσή της για τα εμπορικά θέματα. Οι αναφορές στην επιτροπή σύνδεσης ή στην επιτροπή σύνδεσης στη σύνθεσή της για τα εμπορικά θέματα νοούνται ως αναφορές στην υποεπιτροπή εμπορίου και αειφόρου ανάπτυξης.

               Άρθρο 3

               Συνεδριάσεις

               Η υποεπιτροπή εμπορίου και αειφόρου ανάπτυξης συνέρχεται όταν είναι αναγκαίο. Τα μέρη επιδιώκουν να συνεδριάζει μία φορά ετησίως.

               Άρθρο 4

               Τροποποίηση του εσωτερικού κανονισμού

               Ο παρών εσωτερικός κανονισμός μπορεί να τροποποιείται με απόφαση της υποεπιτροπής εμπορίου και αειφόρου ανάπτυξης ΕΕ-Γεωργίας σύμφωνα με το άρθρο 240 της συμφωνίας.

               ΣΧΕΔΙΟ

               ΑΠΟΦΑΣΗ ΑΡΙΘ. 2/2015 ΤΗΣ ΥΠΟΕΠΙΤΡΟΠΗΣ ΕΜΠΟΡΙΟΥ ΚΑΙ ΑΕΙΦΟΡΟΥ ΑΝΑΠΤΥΞΗΣ ΕΕ-ΓΕΩΡΓΙΑΣ

               της … 2015

               για την έγκριση του καταλόγου εμπειρογνωμόνων σε θέματα εμπορίου και αειφόρου ανάπτυξης

               Η ΥΠΟΕΠΙΤΡΟΠΗ ΕΜΠΟΡΙΟΥ ΚΑΙ ΑΕΙΦΟΡΟΥ ΑΝΑΠΤΥΞΗΣ ΕΕ-ΓΕΩΡΓΙΑΣ,

               Έχοντας υπόψη τη Συμφωνία Σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Γεωργίας, αφετέρου («η συμφωνία»), και ιδίως το άρθρο 243,

               Εκτιμώντας τα ακόλουθα:

               (1)Σύμφωνα με το άρθρο 431, ορισμένα μέρη της συμφωνίας εφαρμόζονται προσωρινά από την 1η Σεπτεμβρίου 2014.

               (2)Το άρθρο 243 παράγραφος 3 της συμφωνίας ορίζει ότι η υποεπιτροπή εμπορίου και αειφόρου ανάπτυξης καταρτίζει κατάλογο τουλάχιστον 15 ατόμων που επιθυμούν και μπορούν να εκτελέσουν χρέη εμπειρογνωμόνων στις διαδικασίες της ομάδας,

               ΑΠΟΦΑΣΙΖΕΙ:

               Άρθρο 1

               Ο κατάλογος των ατόμων που επιθυμούν και μπορούν να εκτελέσουν χρέη εμπειρογνωμόνων στις διαδικασίες της ομάδας για τους σκοπούς του άρθρο 243 της συμφωνίας παρατίθεται στο προσάρτημα της παρούσας απόφασης.

               Άρθρο 2

               Η παρούσα απόφαση αρχίζει να ισχύει την ημερομηνία της έκδοσής της.

               (τόπος), (ημερομηνία)

                        Για την υποεπιτροπή εμπορίου και αειφόρου ανάπτυξης

                        Ο Πρόεδρος

               Προσάρτημα

               ΚΑΤΑΛΟΓΟΣ ΕΜΠΕΙΡΟΓΝΩΜΟΝΩΝ ΣΕ ΘΕΜΑΤΑ ΕΜΠΟΡΙΟΥ ΚΑΙ ΑΕΙΦΟΡΟΥ ΑΝΑΠΤΥΞΗΣ

               Εμπειρογνώμονες που προτάθηκαν από τη Γεωργία

               1.
                     Nata Sturua

               2.
                     David Kikodze

               3.
                     Marina Shvangiradze

               4.
                     Ilia Osepashvili

               5.
                     Roin Migriauli

               Εμπειρογνώμονες που προτάθηκαν από την ΕΕ

               1.
                     Eddy Laurijssen

               2.
                     Jorge Cardona

               3.
                     Karin Lukas

               4.
                     Hélène Ruiz Fabri

               5.
                     Laurence Boisson De Chazournes

               6.
                     Geert Van Calster

               Πρόεδροι

               1.
                     Jill Murray (Αυστραλία)

               2.
                     Janice Bellace (ΗΠΑ)

               3.
                     Ross Wilson (Νέα Ζηλανδία)

               4.
                     Arthur Appleton (ΗΠΑ)

               5.
                     Nathalie Bernasconi (Ελβετία)

               Σχέδιο

               ΑΠΟΦΑΣΗ ΑΡΙΘ. 3/2015 ΤΗΣ ΕΠΙΤΡΟΠΗΣ ΣΥΝΔΕΣΗΣ ΕΕ-ΓΕΩΡΓΙΑΣ ΣΤΗ ΣΥΝΘΕΣΗ ΤΗΣ ΓΙΑ ΤΑ ΕΜΠΟΡΙΚΑ ΘΕΜΑΤΑ

               της ... 2015

               για την κατάρτιση του καταλόγου διαιτητών που αναφέρεται στο άρθρο 268 παράγραφος 1 της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Γεωργίας, αφετέρου

               Η ΕΠΙΤΡΟΠΗ ΣΥΝΔΕΣΗΣ ΣΤΗ ΣΥΝΘΕΣΗ ΤΗΣ ΓΙΑ ΤΑ ΕΜΠΟΡΙΚΑ ΘΕΜΑΤΑ,

               Έχοντας υπόψη τη Συμφωνία Σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Γεωργίας, αφετέρου («η συμφωνία»), η οποία υπογράφηκε στις Βρυξέλλες στις 27 Ιουνίου 2014, και ιδίως το άρθρο 268 παράγραφος 1,

               Εκτιμώντας τα ακόλουθα:

               (1)Σύμφωνα με το άρθρο 431, ορισμένα μέρη της συμφωνίας εφαρμόζονται προσωρινά από την 1η Σεπτεμβρίου 2014.

               (2)Το άρθρο 408 παράγραφος 3 της συμφωνίας προβλέπει ότι η Επιτροπή Σύνδεσης έχει την εξουσία να λαμβάνει αποφάσεις, όπως προβλέπεται στη συμφωνία.

               (3)Το άρθρο 268 παράγραφος 1 της συμφωνίας ορίζει ότι η Επιτροπή Σύνδεσης στη σύνθεσή της για τα εμπορικά θέματα καταρτίζει κατάλογο τουλάχιστον 15 ατόμων που επιθυμούν και μπορούν να ασκήσουν χρέη διαιτητών,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο μόνο

               1.Οι κατάλογοι των ατόμων που μπορούν να ασκήσουν χρέη διαιτητών για τους σκοπούς του άρθρου 268 παράγραφος 1 της συμφωνίας παρατίθενται στο προσάρτημα της παρούσας απόφασης.

               2.Η παρούσα απόφαση αρχίζει να ισχύει την ημέρα της έκδοσής της.

               (τόπος), (ημερομηνία)

                        Για την Επιτροπή Σύνδεσης στη σύνθεσή της για τα εμπορικά θέματα

                        Ο Πρόεδρος

               Προσάρτημα

               ΚΑΤΑΛΟΓΟΣ ΔΙΑΙΤΗΤΩΝ

               Εμπειρογνώμονες που προτάθηκαν από τη Γεωργία

               1.
                     Christian Häberli (Ελβετία)

               2.
                     Donald McRae (Καναδάς)

               3.
                     John Adank (Νέα Ζηλανδία)

               4.
                     Ronald Saborio (Κόστα Ρίκα)

               5.
                     Thomas Cottier (Ελβετία)

               Διαιτητές που προτάθηκαν από την ΕΕ

               1.
                     Claus–Dieter Ehlermann

               2.
                     Giorgio Saccerdoti

               3.
                     Jacques Bourgeois

               4.
                     Pieter Jan Kuijper

               5.
                     Ramon Torrent

               Πρόεδροι

               1.David Unterhalter (Νότια Αφρική)

               2.
                     Merit Janow (ΗΠΑ)

               3.
                     Helge Seland (Νορβηγία)

               4.
                     Leora Blumberg (Νότια Αφρική)

               5.
                     William Davey (ΗΠΑ)